
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 153 

29 Ιουλίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

155. Περί εφαρμογής αποφάσεων 1173(1998) και 
1176(1998) του Συμβουλίου Ασφαλείας των Ηνω¬ 
μένων Εθνών. 1 

156 Για την τροποποίηση του Ν. 2246/94 (Φ.Ε.Κ. 172 Α') 
και του Προεδρικού Διατάγματος 40/96 (Φ.Ε.Κ. 
276Α) σε συμμόρφωση προς την οδηγία 97/51/εκ 
του Ευρωπαϊκού Κοινοβουλίου και του Συμβουλί¬ 
ου σχετικά με την τροποποίηση των οδηγιών 
90/387/ Ε.Ο.Κ. και 92/44/Ε.Ο.Κ. του Συμβουλίου με 
σκοπό την προσαρμογή του Τηλεπικοινωνιακού 


Τομέα στο Ανταγωνιστικό Περιβάλλον. 2 

157. Χορήγηση Γενικών και Ειδικών Αδειών στοντομέα 
των τηλεπικοινωνιακών υπηρεσιών, σε προσαρ¬ 
μογή προς την Οδηγία 97/13/ΕΚ του Ευρωπαϊκού 
Κοινοβουλίου και του Συμβουλίου. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο 146/99 Π.Δ. αρμοδιότητας 
Υπουργείου Εμπορικής Ναυτιλίας. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 155 
Περί εφαρμογής αποφάσεων 1173(1998) και 1176(1998) 
του Συμβουλίου Ασφαλείας των Ηνωμένων Εθνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του ΟΗΕ όπως 
αυτός κυρώθηκε με τον Α.Ν. 585/1945 (ΦΕΚ Α' 242). 

2. Τον Α.Ν. 92/1967 «Περί εφαρμογής αποφάσεων του 
Συμβουλίου Ασφαλείας των Ηνωμένων Εθνών και εγκρίσε- 
ως και εφαρμογής συστάσεωντου Συμβουλίου Ασφαλείας 
και της Γενικής Συνελεύσεως» (ΦΕΚ Α' 139), όπως τροπο¬ 
ποιήθηκε με το άρθρο 39 του Ν. 2145/1993 (ΦΕΚ Α' 88). 

3. Το άρθρο 29Α του Ν. 1558/1985 (ΦΕΚ Α' 137), που 
προστέθηκε με το άρθρο 27 του Ν. 2081/1992 (ΦΕΚ Α' 


154) και αντικαταστάθηκε με το άρθρο 1 του Ν. 2469/1997 
(ΦΕΚΑ'38). 

4. Την απόφαση του Υπουργού Εξωτερικών από 30 Ιου¬ 
λίου 1998 περί δημοσιεύσεως της αποφάσεως 1173/1998 
του Συμβουλίου Ασφαλείας (ΦΕΚ Α' 192). 

5. Την απόφαση του Υπουργού Εξωτερικών από 30 Ιου¬ 
λίου 1998 περί δημοσιεύσεως της αποφάσεως 1176 
(1998) του Συμβουλίου Ασφαλείας (ΦΕΚ Α' 192). 

6. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του προϋ¬ 
πολογισμού. 

7. Την υπ’ αριθ. 32/1999 γνωμοδότηση του Συμβουλίου 
Επικράτειας από πρόταση των Υπουργών Εξωτερικών, Ε¬ 
θνικής Οικονομίας, Οικονομικών, Ανάπτυξης, Δικαιοσύ¬ 
νης, Μεταφορών και Επικοινωνιών και Εμπορικής Ναυτι¬ 
λίας, αποφασίζουμε: 

Άρθρο 1 

Κεφάλαια και οικονομικοί πόροι που βρίσκονται επί ελλη¬ 
νικού εδάφους, περιλαμβανομένων όλων των κεφαλαίων 
που προήλθαν ή δημιουργήθηκαν από περιουσία της υΝΙΤΑ 
ως οργανισμού ή ανωτέρων αξιωματούχων της υΝΙΤΑ ή ε¬ 
νηλίκων μελών του στενού οικογενειακού τους κύκλου, ό¬ 
πως καθορίζονται σύμφωνα με την παράγραφο 11 της από¬ 
φασης 1127(1997) (ΦΕΚ Α'272/24.12.97), δεσμεύονται και 
δεν καθίσταται διαθέσιμα αμέσως ή εμμέσως σε ή προς ό¬ 
φελος της υΝΙΤΑ ως οργανισμού ή των ανωτέρω αξιωμα- 
τούχων της υΝΙΤΑ ή ενηλίκων μελών του στενού οικογενει¬ 
ακού τους κύκλου, όπως καθορίζονται σύμφωνα με την πα¬ 
ράγραφο 11 της απόφασης 1127(1997). 

Άρθρο 2 

Απαγορεύονται όλες οι επίσημες επαφές με την ηγεσία 
της υΝΙΤΑ σε περιοχές της Αγκόλας στις οποίες δεν έχει 
επεκταθεί η κρατική διοίκηση. 

Άρθρο 3 

Απαγορεύεται η άμεση ή έμμεση εισαγωγή από την Α¬ 
γκόλα διαμαντιών που δεν ελέγχονται μέσω του Πιστο¬ 
ποιητικού που εκδίδεται από την ΟυΗΝ. 

Αρθρο 4 

Απαγορεύεται, από της κοινοποιήσεως από τον Πρόε¬ 
δρο της Επιτροπής που συστάθηκε με την απόφαση 
864(1993) του Συμβουλίου Ασφαλείας σε όλα τα κράτη 
μέλη του ΟΗΕ των κατευθυντηρίων γραμμμών που έχουν 

εγκριθεί από την Επιτροπή τούτη, ή πώληση ή προμήθεια 
σε φυσικά ή νομικά πρόσωπα, σε περιοχές της Αγκόλας 
όπου η κρατική διοίκηση δεν έχει επεκταθεί, από Έλληνες 
υπηκόους ή από το ελληνικό έδαφος ή διά της χρήσεως 
πλοίων ή αεροσκαφών που φέρουν την ελληνική σημαία, 
εξοπλισμού που χρησιμοποιείται στην εξόρυξη ή από υ¬ 
πηρεσίες εξόρυξης. 

Άρθρο 5 

Απαγορεύεται, από της κοινοποιήσεως από τον Πρόε¬ 
δρο της Επιτροπής που συστάθηκε με την απόφαση 
864(1993) σε όλα τα κράτη μέλη του ΟΗΕ των κατευθυ¬ 
ντηρίων γραμμών που έχουν εγκριθεί από την Επιτροπή 
τούτη, η πώληση ή προμήθεια σε φυσικά ή νομικά πρό¬ 
σωπα, σε περιοχές της Αγκόλας όπου η κρατική διοίκηση 
δεν έχει επεκταθεί, από Έλληνες υπηκόους ή από το ελ¬ 
ληνικό έδαφος ή διά της χρήσεως πλοίων ή αεροσκαφών 
που φέρουν την ελληνική σημαία, μηχανοκίνητων οχημά¬ 
των ή πλεούμενων ή ανταλλακτικών για τέτοιου είδους ο¬ 
χήματα ή υπηρεσιών χερσαίας ή υδάτινης μεταφοράς. 

Άρθρο 6 

Εξαιρέσεις από τα μέτρα που εξειδικεύονται στα ανω¬ 
τέρω άρθρα είναι δυνατές για επαληθευ μένους ιατρικούς 
και ανθρωπιστικούς σκοπούς και εφόσον τούτο εγκριθεί 
από την Επιτροπή που συστάθηκε με την απόφαση 
864(1993) με κατά περίπτωση κρίση και σύμφωνα με τη 
διαδικασία της έλλειψης αντίρρησης. 

Αρθρο 7 

Οι απαγορεύσεις που περιγράφονται στα ανωτέρω άρ¬ 
θρα τίθενται σε ισχύ βάσει των σχετικών διατάξεων της α¬ 
πόφασης 1176(1998). 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος και στον ως άνω Υπουργό και 
στους Υπουργούς Εθνικής Οικονομίας, Οικονομικών, Α¬ 
νάπτυξης, Δικαιοσύνης, Μεταφορών και Επικοινωνιών 
και Εμπορικής Ναυτιλίας αναθέτουμε την εκτέλεσή του. 

Αθήνα, 14 Ιουλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΔΡΕΟΥ Γ. Π ΑΠΑΝΤΩΝ ΙΟΥ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Ε. ΒΕΝΙΖΕΛΟΣ 

ΔΙΚΑΙΟΣΥΝΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ε. ΓΙΑΝΝΟΠΟΥΛΟΣ ΑΝ. ΜΑΝΤΕΛΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Σ. ΣΟΥΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 156 (2 ) 

Για την τροποποίηση του Ν. 2246/94 (Φ.Ε.Κ. 172 Α') και 
του Προεδρικού Διατάγματος 40/96 (Φ.Ε.Κ. 276Α) σε 
συμμόρφωση προς την οδηγία 97/51 /εκ του Ευρωπαϊ¬ 
κού Κοινοβουλίου και του Συμβουλίου σχετικά με την 
τροποποίηση των οδηγιών 90/387/ Ε.Ο.Κ. και 
92/44/Ε.Ο.Κ. του Συμβουλίου με σκοπό την προσαρ¬ 
μογή του Τηλεπικοινωνιακού Τομέα στο Ανταγωνιστι¬ 
κό Περιβάλλον. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις α) του άρθρου 3 του ν. 1338/1983 "Ε¬ 


φαρμογή του κοινοτικού δικαίου" (Α’ 34), όπως αντικατα- 
στάθηκε με το άρθρο 65 του ν. 1892/1990 "Για τον εκσυγ¬ 
χρονισμό και την ανάπτυξη και άλλες διατάξεις" (Α' 101), 
β) του άρθρου 4 του αυτού ν. 1338/1983, όπως ανπκατα- 
στάθηκε με την παρ. 4 του άρθρου 6 του ν. 1440/1984 
"Συμμετοχή της Ελλάδος στο κεφάλαιο, τα αποθεματικά 
και τις προβλέψεις της Ευρωπαϊκής Τράπεζας Επενδύσε¬ 
ων, στο κεφάλαιο της Ευρωπαϊκής Κοινότητας Άνθρακος 
και Χάλυβος και του Οργανισμού Εφοδιασμού ΕΥΡΑ- 
ΤΟΜ" (Α’ 70), και τροποποιήθηκε με το άρθρο 19 του 
ν.2367/1995 "Νέοι χρηματοπιστωτικοί θεσμοί και άλλες 
διατάξεις" (Α’ 261) 

2. Τις διατάξεις του δεύτερου Άρθρου του Ν.2077/1992 
"Κύρωση της Συνθήκης για την Ευρωπαϊκή Ένωση καιτων 
σχετικών πρωτοκόλλων και δηλώσεων που περιλαμβάνο¬ 
νται στηνΤελική Πράξη" (ΑΊ36). 

3. Τις διατάξεις του Άρθρου 29 Α του Ν. 1558/1985 (Α’ 
137) όπως αυτό προστέθηκε με το Άρθρο 27 του 
Ν.2081/1992 (Α’ 154) και αντικαταστάθηκε με το άρθρο 1 
παρ. 2 ατού Ν. 2469/1997 (Α’ 38). 

4. Τις διατάξεις του Ν. 2246/1994 (ΑΊ72) περί οργάνω¬ 
σης και λειτουργίας του τομέα των τηλεπικοινωνιών, ό¬ 
πως ισχύει. 

5. Τις διατάξεις του Προεδρικού Διατάγματος 40/96 
(Α’27) για την παροχή ανοικτού δικτύου στις μισθωμένες 
γραμμές σε προσαρμογή προς την Οδηγία 92/44/Ε.Ο.Κ., 
όπως τροποποιήθηκε με την απόφαση αριθμ. 94/439/Ε.Ε. 

6. Ότι από την εφαρμογή του παρόντος Προεδρικού 
Διατάγματος δεν προκαλείται δαπάνη σε βάρος του Κρα¬ 
τικού Προϋπολογισμού. 

7. Τη με αριθ. 625/11-11-98 απόφαση του Πρωθυπουρ¬ 
γού και του Υπουργού Μεταφορών και Επικοινωνιών "α¬ 
νάθεση αρμοδιοτήτων του Υπουργού Μεταφορών και Ε¬ 
πικοινωνιών στον Υφυπουργό Μεταφορών και Επικοινω¬ 
νιών" ΦΕΚ 1179/Β/1998. 

8. Την υπ’ αριθμ 247/1999 γνωμοδότηση του Συμβουλί¬ 
ου της Επικράτειας μετά από πρόταση του Υπουργού Ε¬ 
θνικής Οικονομίας και του Υπουργού Μεταφορών και Ε¬ 
πικοινωνιών, αποφασίζουμε: 

ΚΕΦΑΛΑΙΟ Α: ΓΕΝΙΚΑ 
Άρθρο 1 

Πεδίο Εφαρμογής 

Σκοπός του παρόντος Προεδρικού Διατάγματος είναι η 
προσαρμογή της Ελληνικής Νομοθεσίας προς την Οδη¬ 
γία 97/51/Ε.Κ. (Επίσημη Εφημερίδα των Ευρωπαϊκών Κοι¬ 
νοτήτων Αριθμ. I 295/23) σχετικά με την τροποποίηση 
των Οδηγιών 90/387/Ε.Ο.Κ. και 92/44/Ε.Ο.Κ. του Συμβου¬ 
λίου με σκοπό την προσαρμογή του τηλεπικοινωνιακού 
τομέα στο ανταγωνιστικό περιβάλλον. 

ΚΕΦΑΛΑΙΟ Β: ΤΡΟΠΟΠΟΙΗΣΕΙΣ ΤΟΥ Ν. 2246/94 
Άρθρο 2 
Ορισμοί 

(Άρθρο 1, παραγρ.2, Οδηγίας 97/51/Ε.Κ.) 

1. Το στοιχείο I της παραγράφου 2, του άρθρου πρώτου 
του Ν. 2246/1994 αντικαθίσταται ως ακολούθως: 

"I: Τερματικό σημείο του δικτύου: Το φυσικό σημείο, ό¬ 
που ο τελικός χρήστης έχει πρόσβαση στο δημόσιο τηλε¬ 
πικοινωνιακό δίκτυο και το οποίο αποτελεί μέρος του δι¬ 
κτύου αυτού, αλλά και σύνορο με αυτό". 

2. Το στοιχείο ΙΔ’ της παραγράφου 2, του άρθρου πρώ¬ 
του του Ν.2246/94 αντικαθίσταται ως ακολούθως: 

"ΙΔ’ Χρήστες: Άτομα συμπεριλαμβανομένων των κατα¬ 
ναλωτών ή οργανισμοί που χρησιμοποιούν ή ζητούν δη¬ 
μόσιες τηλεπικοινωνιακές υπηρεσίες". 

3. Το στοιχείο ΚΘ’ της παραγράφου 2, του άρθρου πρώ¬ 
του του Ν. 2246/1994 αντικαθίσταται ως ακολούθως: 

"ΚΘ' Προϋποθέσεις παροχής ανοικτού δικτύου: Οι ε¬ 
ναρμονισμένες προϋποθέσεις για την ανοικτή και αποτε¬ 
λεσματική πρόσβαση στα δημόσια τηλεπικοινωνιακά δί¬ 
κτυα και ανάλογα με την περίπτωση στις δημόσιες τηλε¬ 
πικοινωνιακές υπηρεσίες, καθώς και η αποτελεσματική 
χρήση των εν λόγω δικτύων και υπηρεσιών. 

Ανάλογα με την περίπτωση εφαρμογής τους, οι προϋ¬ 
ποθέσεις παροχής ανοικτού δικτύου μπορούν να περι¬ 
λαμβάνουν εναρμονισμένες προϋποθέσεις σχετικά με: 

- τις τεχνικές διεπαφές, στις οποίες περιλαμβάνεται ο 
καθορισμός και η υλοποίηση τερματικών σημείων του δη¬ 
μόσιου τηλεπικοινωνιακού δικτύου, όπου κρίνεται απα¬ 
ραίτητο. 

- τους όρους χρήσης του δημόσιου τηλεπικοινωνιακού 
δικτύου. 

- τις αρχές τιμολόγησης και όπου κρίνεται απαραίτητο. 

- την πρόσβαση σε συχνότητες και αριθμούς / διευθύν¬ 
σεις / ονομασίες, σύμφωνα με το πλαίσιο αναφοράς του 
Παραρτήματος του παρόντος. 

Οι προϋποθέσεις παροχής ανοικτού δικτύου διέπονται 
από τις βασικές αρχές της αντικειμενικότητας, της δια¬ 
φάνειας, της μη διάκρισης της ισότητας στην πρόσβαση 
και τη δημοσίευση με κατάλληλο τρόπο. 

4. Στην παράγραφο 2, του άρθρου πρώτου του Ν. 
2246/94 όπως ισχύει προστίθεται στοιχείο ΛΕ’ το οποίο έ¬ 
χει ως ακολούθως: 

"ΛΕ'Καθολική υπηρεσία: Ένα καθορισμένο στοιχειώδες 
σύνολο υπηρεσιών συγκεκριμένης ποιότητας προσιτό σε 
κάθε χρήστη, ανεξάρτητα από την γεωγραφική του θέση 
και υπό το πρίσμα των ειδικών Εθνικών προϋποθέσεων σε 
προσιτή τιμή. 

5. Οι ορισμοί "διασύνδεση", "ουσιώδεις (βασικές) απαι¬ 
τήσεις", "τηλεπικοινωνιακό δίκτυο" και "δημόσιο δίκτυο" 
που αναφέρονται στον Ν. 2246/94, εφαρμόζονται ανάλο¬ 
γα με την περίπτωση και στο παρόν Προεδρικό Διάταγμα. 

6. Οι ορισμοί "τεχνικές προδιαγραφές", "πρότυπα" και 
"τερματικός εξοπλισμός" που αναφέρονται στο άρθρο 2, 
παράγρ.2, του Π.Δ. 424/95 (Α’ 243), εφαρμόζονται ανάλο¬ 
γα με την περίπτωση και στο παρόν Προεδρικό Διάταγμα. 

7. Κατά την έννοια του παρόντος Προεδρικού Διατάγ¬ 
ματος ο ορισμός "τηλεπικοινωνιακές υπηρεσίες" έχει ως 
ακολούθως: 

"Τηλεπικοινωνιακές Υπηρεσίες: Οι υπηρεσίες των οποί¬ 
ων η παροχή συνίσταται εν όλω ή εν μέρει στη μετάδοση 
και δρομολόγηση σημάτων σε τηλεπικοινωνιακά δίκτυα, 
εξαιρουμένων των ραδιοφωνικών και τηλεοπτικών εκπο¬ 
μπών". 

Άρθρο 3 

Προϋποθέσεις παροχής ανοικτού δικτύου - Περιορισμοί 
στην πρόσβαση και χρήση δημοσίων τηλεπικοινωνιακών 
δικτύων ή/και δημόσιων τηλεπικοινωνιακών υπηρεσιών 
(Άρθρο 1, παράγρ. 1 και 3, Οδηγίας 97/51/Ε.Κ.) 

1. Το στοιχείο Ζ’ της παραγρ. 4, του άρθρου πρώτου του 
Ν. 2246/1994, όπως ισχύει, αντικαθίσταται ως ακολού¬ 
θως: 

α. "Οι εναρμονισμένες προϋποθέσεις για την ανοικτή 
και αποτελεσματική πρόσβαση στα δημόσια τηλεπικοινω¬ 


νιακά δίκτυα και ανάλογα με την περίπτωση στις δημόσιες 
τηλεπικοινωνιακές υπηρεσίες, καθώς και η αποτελεσμα¬ 
τική χρήση των εν λόγω δικτύων και υπηρεσιών, στοχεύ¬ 
ουν σε κοινοτικό επίπεδο: 

- στη διάθεση ενός στοιχειώδους συνόλου υπηρεσιών, 

- στη διασφάλιση της πρόσβασης και στη δυνατότητα 
διασύνδεσης με τα δημόσια τηλεπικοινωνιακά δίκτυα 
ή/και δημόσιες τηλεπικοινωνιακές υπηρεσίες. 

- στον εντοπισμό και στην προώθηση εναρμονισμένων 
τεχνικών διεπαφών, σχετικών προτύπων ή/και προδια¬ 
γραφών. 

- στην εγγύηση παροχής Καθολικής Υπηρεσίας (Κ.Υ.) 
στον τομέα των τηλεπικοινωνιών, λαμβάνοντας υπόψη ο¬ 
ποιαδήποτε μελλοντική εξέλιξη. 

β. "Οι εναρμονισμένες προϋποθέσεις παροχής ανοι¬ 
κτού δικτύου δεν πρέπει να περιορίζουν την πρόσβαση 
και χρήση των δημόσιων τηλεπικοινωνιακών δικτύων 
ή/και των δημόσιων τηλεπικοινωνιακών υπηρεσιών, εκτός 
αν υπάρχουν λόγοι που βασίζονται στις ουσιώδεις (βασι¬ 
κές) απαιτήσεις στην εν γένει σύνδεση του τερματικού ε¬ 
ξοπλισμού στα δημόσια τηλεπικοινωνιακά δίκτυα, λόγοι 
που προκύπτουν από την άσκηση των αποκλειστικών δι¬ 
καιωμάτων του Ο.Τ.Ε. Α.Ε. σύμφωνα με την κείμενη νομο¬ 
θεσία και λόγοι ασφάλειας, δημόσιας τάξης και δημόσιας 
ηθικής, σύμφωνα με τα άρθρα 36 και 56 της Συνθήκης". 

Άρθρο 4 

Θέσπιση κοινών προτύπων ή/και προδιαγραφών για την 

παροχή τεχνικών διεπαφών ή/και λειτουργιών δικτύων 
(Άρθρο 1, παραγρ. 5, Οδηγίας 97/51/Ε.Κ.) 

Στο άρθρο τρίτο του Ν. 2246/1994, προστίθεται παρά¬ 
γραφος 3α, η οποία έχει ως ακολούθως: 

"3 α - Πρότυπα, τεχνικές προδιαγραφές: 

1. Για την ανοικτή και αποτελεσματική πρόσβαση, δια¬ 
σύνδεση και διαλειτουργικότητα των δημόσιων τηλεπι¬ 
κοινωνιακών δικτύων και ανάλογα με την περίπτωση των 
δημόσιων τηλεπικοινωνιακών υπηρεσιών, απαιτούνται ε¬ 
ναρμονισμένα τεχνικά χαρακτηριστικά των σημείων διε- 
παφής των δημόσιων τηλεπικοινωνιακών δικτύων ή/και 
των δημόσιων τηλεπικοινωνιακών υπηρεσιών, τα οποία 
βασίζονται σε πρότυπα ή/και σε προδιαγραφές που θε¬ 
σπίζονται προς όφελος των χρηστών, σε κοινοτικό επίπε¬ 
δο. Ελλείψει δε τέτοιων προτύπων ή/και προδιαγραφών 
χρησιμοποιούνται πρότυπα ή/και προδιαγραφές που θε¬ 
σπίζονται από Ευρωπαϊκούς οργανισμούς τυποποίησης 
όπως το Ευρωπαϊκό Ινστιτούτο Τυποποίησης στον τομέα 
των τηλεπικοινωνιών (ΕΤ5Ι) ή η Ευρωπαϊκή Επιτροπή Τυ¬ 
ποποίησης (ΟΕΝ), ή η Ευρωπαϊκή Επιτροπή Ηλεκτροτε- 
χνικής Τυποποίησης (ΟΕΝΕΙΕΟ), ή ελλείψει τέτοιων πρό¬ 
τυπων ή/και προδιαγραφών από τα διεθνή πρότυπα ή Συ¬ 
στάσεις της Διεθνούς Ένωσης Τηλεπικοινωνιών (ΙΤϋ), το 
Διεθνή Οργανισμό Τυποποίησης (ΙΒΟ) ή ελλείψει τέτοιων 
προτύπων ή/και προδιαγραφών από τα εθνικά πρότυπα 
ή/και προδιαγραφές. 

2. Στην περίπτωση που τα εναρμονισμένα πρότυπα 
ή/και οι προδιαγραφές δεν εξασφαλίζουν την ανοικτή και 
αποτελεσματική πρόσβαση, διαλειτουργικότητα και δια¬ 
σύνδεση και ιδίως δεν εξασφαλίζουν τις βασικές αρχές 
παροχής ανοικτού δικτύου και τις ουσιώδεις (βασικές) α¬ 
παιτήσεις, απαλείφονται οι αναφορές των προτύπων 
ή/και των προδιαγραφών αυτών από την Επίσημη Εφημε- 
ρίδατων Ευρωπαϊκών Κοινοτήτων, βάσει των διαδικασιών 
λειτουργίας της Επιτροπής ΟΝΡ. 

Άρθρο 5 

Αρμοδιότητες της Ε.Ε.Τ.Τ. (Επίλυση διαφορών) - Παρο¬ 
χή Πληροφοριών 

(Άρθρο 1, παραγρ. 6,10 και 11, Οδηγίας 97/51 /Ε.Κ.) 

1. Στην παραγρ. 4, του άρθρου δευτέρου του Ν. 
2246/1994 προστίθενται εδάφια Ε’ και ΣΤ’, τα οποία έχουν 
ως ακολούθως: 

Έ - Με την επιφύλαξη και άλλων δικαιωμάτων προσφυ¬ 
γής, που προβλέπονται από την κείμενη νομοθεσία, στις 
περιπτώσεις που κάθε ενδιαφερόμενο μέρος θίγεται από 
απόφαση της Εθνικής Επιτροπής Τηλεπικοινωνιών και Τα¬ 
χυδρομείων (Ε.Ε.Τ.Τ), δύναται να προσφύγει στην Επι¬ 
τροπή ΟΝΡ σύμφωνα με το άρθρο 10 της Οδηγίας 
90/387/Ε.Ο.Κ. (Ι_ 192/1), επιβαρυνόμενο μετά έξοδα κινή- 
σεως της σχετικής διαδικασίας επίλυσης της διαφοράς". 

"ΣΤ- Οι Οργανισμοί παροχής δημοσίων τηλεπικοινωνια¬ 
κών δικτύων ή/και δημοσίων τηλεπικοινωνιακών υπηρε¬ 
σιών, παρέχουν στην Ε.Ε.Τ.Τ. κάθε πληροφορία, που α¬ 
παιτείται για την εφαρμογή της κείμενης νομοθεσίας". 

2. Στην παράγραφο 4, του άρθρου πέμπτου του Ν. 
2246/1994 καταργούνται τα παραρτήματα I και III. Το πα¬ 
ράρτημα II αντικαθίσταται από το Παράρτημα I του παρό¬ 
ντος. 

ΚΕΦΑΛΑΙΟ Γ: ΤΡΟΠΟΠΟΙΗΣΕΙΣ ΤΟΥ Π.Δ. 40/96 
Άρθρο 6 

Πεδίο Εφαρμογής 
(Άρθρο 2 της Οδηγίας 97/51/Ε.Κ.) 

1. Το άρθρο 1 του Π.Δ. 40/96 (Α'. 27) αντικαθίσταται ως 
ακολούθως: 

"Σκοπός του παρόντος Προεδρικού Διατάγματος, είναι 
η προσαρμογή της Ελληνικής Νομοθεσίας προς την Ο¬ 
δηγία 92/44/Ε.Ο.Κ. (Επίσημη Εφημερίδα των Ευρωπαϊ¬ 
κών Κοινοτήτων / Αριθμ. Ι_ 165/27), η οποία τροποποιείται 
από την Οδηγία 97/51/Ε.Κ. (Επίσημη Εφημερίδα των Ευ¬ 
ρωπαϊκών Κοινοτήτων / Αριθμ. I 295/23) σχετικά με τις 
προϋποθέσεις ανοικτής και αποτελεσματικής πρόσβα¬ 
σης και χρήσης των μισθωμένων γραμμών, που παρέχο¬ 
νται σε χρήστες δημοσίων τηλεπικοινωνιακών δικτύων, 
καθώς και τη δυνατότητα παροχής σε όλη την Κοινότητα 
ενός ελάχιστου συνόλου μισθωμένων γραμμών με εναρ¬ 
μονισμένα τεχνικά χαρακτηριστικά, όπως τροποποιήθηκε 
με την απόφαση αριθμ. 94/439/Ε.Ε. (Επίσημη Εφημερίδα 
των Ευρωπαϊκών Κοινοτήτων Ι_ 181/40) και την απόφαση 
αριθμ. 98/80/Ε.Ε., σχετικά με τροποποίηση του Παραρτή¬ 
ματος II της Οδηγίας 92/44/Ε.Ο.Κ. του Συμβουλίου" (Επί¬ 
σημη Εφημερίδα των Ευρωπαϊκών Κοινοτήτων 114/27). 

Άρθρο 7 
Ορισμοί 

(Άρθρο 2, παραγρ. 3, Οδηγίας 97/51/Ε.Κ.) 

1. Η παράγραφος 1, του άρθρου 2, του Π.Δ. 40/96, ανπ- 
καθίσταται ως ακολούθως: 

"Μισθωμένες Γραμμές: Οι τηλεπικοινωνιακές διευκο¬ 
λύνσεις, χάρη στις οποίες καθίσταται δυνατή η παροχή 
διαφανούς χωρητικότητας μετάδοσης μεταξύ τερματι¬ 
κών σημείων δημοσίου τηλεπικοινωνιακού δικτύου και τα 
οποία δεν περιλαμβάνουν κατ’ αίτηση μεταγωγή (λει¬ 
τουργίες μεταγωγής, που μπορεί να ελέγχει ο χρήστης 
ως μέρος της παροχής μισθωμένης γραμμής). 

“Επιτροπή ΟΝΡ: Η επιτροπή που αναφέρεται στην πα¬ 
ράγραφο 3, του άρθρου δευτέρου του Π.Δ. 40/96". 


"Εθνική Επιτροπή Τηλεπικοινωνιών (Ε.Ε.Τ.Τ.): Η επιτρο¬ 
πή που προβλέπεται στο άρθρο δεύτερο, παράγρ. 3 του 
Ν. 22/46/94 και στα άρθρα 2, παράγρ. 2, εδ. Τέταρτο και 8 
της Οδηγίας 92/44/Ε,Ο.Κ’. 

2. Στο άρθρο 2, του Π.Δ. 40/96, προστίθεται παράγρα¬ 
φος 10, η οποία έχει ως ακολούθως: 

"10.- Οργανισμοί κατέχοντες σημαντική θέση στην σχε¬ 
τική αγορά των μισθωμένων γραμμών είναι οι Οργανι¬ 
σμοί, οι οποίοι: 

- κατέχουν μερίδιο 25% ή περισσότερο στη σχετική α¬ 
γορά των μισθωμένων γραμμών ή κατ’ εξαίρεση. 

- κατέχουν μερίδιο χαμηλότερο του 25% της εν λόγω α¬ 
γοράς. 

Οργανισμοί οι οποίοι κατέχουν μερίδιο 25% ή περισσό¬ 
τερο της αγοράς αυτής δύναται να θεωρηθούν ως μη έ- 
χοντες σημαντική θέση στη σχετική αγορά. 

Η σχετική αγορά μισθωμένων γραμμών εκτιμάται βάσει 
του ή των τύπων μισθωμένων γραμμών που παρέχονται 
σε συγκεκριμένη γεωγραφική περιοχή, η οποία μπορεί να 
καλύπτει το σύνολο ή τμήμα της ελληνικής επικράτειας. 

Για τον καθορισμό των οργανισμών, ως κατεχόντων ση¬ 
μαντική θέση στη σχετική αγορά μισθωμένων γραμμών, 
λαμβάνονται υπόψη η ικανότητά τους να επηρεάζουν τις 
συνθήκες της αγοράς μισθωμένων γραμμών, ο κύκλος 
των εργασιών τους σε συνάρτηση με το μέγεθος της σχε¬ 
τικής αγοράς, η πρόσβασή τους σε οικονομικούς πόρους 
και η πείρα τους στην παροχή προϊόντων και τηλεπικοι¬ 
νωνιακών υπηρεσιών στην αγορά. 

Άρθρο 8 

Κοινοποιημένοι Οργανισμοί 
(Άρθρο 2, παραγρ. 1, Οδηγίας 97/51/Ε.Κ.) 

Στο Προεδρικό Διάταγμα 40/96, προστίθεται άρθρο 2 α, 
το οποίο έχει ως ακολούθως: 

"Άρθρο 2 α: Κοινοποιημένοι Οργανισμοί: 

1. Όπου στις διατάξεις του παρόντος αναφέρεται η 
φράση "οργανισμός τηλεπικοινωνιών" αντικαθίσταται α¬ 
πό τη φράση "κοινοποιημένος οργανισμός". 

2. Κοινοποιημένος οργανισμός είναι ο Οργανισμός Τη¬ 
λεπικοινωνιών της Ελλάδος (Ο.Τ.Ε. Α.Ε.). 

3. Οι υποχρεώσεις, που απορρέουν από τις διατάξεις 
του παρόντος, επιβάλλονται και στους οργανισμούς που 
κατέχουν σημαντική θέση στην σχετική αγορά μισθωμέ¬ 
νων γραμμών". 

Άρθρο 9 

Πληροφορίες για τις προϋποθέσεις παροχής - 
πρόσβασης και χρήσης - Βασικές απαιτήσεις 
(Άρθρο 2, παραγρ. 5,6, Οδηγίας 97/51/Ε.Κ.) 

1. Στις περιπτώσεις 2 και 4, του εδαφίου 1, της παραγρ. 
3, του άρθρου 3 του Προεδρικού Διατάγματος 40/96 η 
φράση "ενενήντα (90) ημέρες" αντικαθίσταται από τη 
φράση "εξήντα (60) ημέρες". 

2. Το εδάφιο 1, της παραγρ. 3, του άρθρου 4 του Προε¬ 
δρικού Διατάγματος 40/96 αντικαθίσταται ως ακολού¬ 
θως: 

"Προκειμένου όμως να εξασφαλίσει την τήρηση των ου¬ 
σιωδών (βασικών) απαιτήσεων, που είναι: 

- η ασφάλεια λειτουργίας του δικτύου 

- η διατήρηση της ακεραιότητας του δικτύου και σε αι¬ 
τιολογημένες περιπτώσεις η διαλειτουργικότητα των υ¬ 
πηρεσιών 

- η προστασία των δεδομένων 

- η προστασία του περιβάλλοντος 

- οι πολεοδομικοί και χωροταξικοί στόχοι 

- η αποτελεσματική χρήση του φάσματος 

- η αποφυγή επιβλαβών παρεμβολών μεταξύ συστημά¬ 
των ραδιοεπικοινωνιών και άλλων διαστημικών ή επίγειων 
τεχνικών συστημάτων 

Στην προστασία των δεδομένων μπορεί να περιλαμβά¬ 
νεται η προστασία των προσωπικών στοιχείων, η εμπι¬ 
στευτικότητα των μεταδιδομένων ή αποθηκευμένων πλη¬ 
ροφοριών, καθώς και η προστασία της ιδιωτικής ζωής, 
δύναται να επιβάλει περιορισμούς στην πρόσβαση και 
χρήση των μισθωμένων γραμμών". 

3. Το εδάφιο 4, της παραγρ. 3, του άρθρου 4 του Προε¬ 
δρικού Διατάγματος 40/96 αντικαθίσταται ως ακολού¬ 
θως: 

"Ως κατάσταση έκτακτης ανάγκης θεωρούνται, εν προ- 
κειμένω, η εξαιρετική περίπτωση ανωτέρας βίας, όπως 
κακοκαιρία υπερβολικού βαθμού, σεισμός, πλημμύρα, 
κεραυνός ή πυρκαγιά". 

1. Στην παράγρ. 4, του άρθρου 4 του Προεδρικού Δια¬ 
τάγματος 40/96 μετά τη φράση "Π.Δ. 424/95 Α’ 243" προ¬ 
στίθεται η φράση "ή Π.Δ. 122/98 (Α’ 103)". 

Αρθρο 10 

Αρμοδιότητες της Ε.Ε.Τ.Τ.- Υποχρεώσεις του 
κοινοποιημένου οργανισμού 
(Άρθρο 2, παραγρ. 7,8, Οδηγίας 97/51/Ε.Κ.) 

1. Στην παράγρ. 6, του άρθρου 3 του Προεδρικού Δια¬ 
τάγματος 40/96, προσπ'θεται εδάφιο, το οποίο έχει ως α¬ 
κολούθως: 

"Επίσης ενθαρρύνει την παροχή των συμπληρωματικών 
κατηγοριών μισθωμένων γραμμών, που περιλαμβάνονται 
στο Παράρτημα III του παρόντος Διατάγματος, λαμβάνο- 
ντας υπόψη τη ζήτηση της αγοράς και την πρόοδο των 
εργασιών τυποποίησης". 

2. Στην παράγρ. 5, του άρθρου 4 του Προεδρικού Δια¬ 
τάγματος 40/96, προστίθεται εδάφιο το οποίο έχει ως α¬ 
κολούθως: 

"Λαμβάνοντας υπόψη τη ζήτηση της αγοράς και την 
πρόοδο των εργασιών τυποποίησης, δύναται να παρέχει 
και τις συμπληρωματικές κατηγορίες μισθωμένων γραμ¬ 
μών, που περιλαμβάνονται στο Παράρτημα III του παρό¬ 
ντος Διατάγματος". 

3. Η παράγρ. 9 του άρθρου 2 του Προεδρικού Διατάγ¬ 
ματος 40/96, αντικαθίσταται ως ακολούθως: 

"9. - Η Ε.Ε.Τ.Τ. μεριμνά για την τήρηση της αρχής της α¬ 
ποφυγής διακρίσεων από τον κοινοποιημένο οργανισμό 
στην περίπτωση παροχής μισθωμένων γραμμών. Ο εν λό¬ 
γω οργανισμός εφαρμόζει ανάλογους όρους σε ανάλο¬ 
γες περιπτώσεις σε οργανισμούς που παρέχουν ανάλο¬ 
γες υπηρεσίες. Επίσης παρέχει μισθωμένες γραμμές σε 
άλλους τηλεπικοινωνιακούς οργανισμούς με τους ίδιους 
όρους και με το ίδιο επίπεδο ποιότητας με αυτές, που πα¬ 
ρέχει και στις δικές του τηλεπικοινωνιακές υπηρεσίες ή α¬ 
νάλογα με την περίπτωση, για τις τηλεπικοινωνιακές υπη¬ 
ρεσίες θυγατρικών του εταιρειών ή για τις τηλεπικοινω¬ 
νιακές υπηρεσίες εταίρων του". 

Άρθρο 11 

Τιμολόγια μισθωμένων γραμμών 
(Άρθρο 2, παράγρ. 10 α,β,γ, Οδηγίας 97/51/Ε.Κ.) 

1. Το στοιχ. 1, του εδαφίου α, της παραγρ. 8, του άρ¬ 


θρου 4 του Προεδρικού Διατάγματος 40/96, αντικαθίστα¬ 
ται ως ακολούθως: 

"Τα τιμολόγια των μισθωμένων γραμμών καθορίζονται 
με βάση την αρχή του προσανατολισμού στο κόστος και 
τους κανόνες της διαφάνειας. Με την επιφύλαξη της τή¬ 
ρησης της αρχής της αποφυγής διακρίσεων, εκ μέρους 
της Ε.Ε.Τ.Τ. από τον κοινοποιημένο οργανισμό, τα τιμο¬ 
λόγια των μισθωμένων γραμμών είναι ανεξάρτητα από 
τον τύπο εφαρμογής, που χρησιμοποιούν οι χρήστες των 
μισθωμένων γραμμών και περιλαμβάνουν υπό κανονικές 
συνθήκες:" 

2. Η περίπτωση III, του στοιχ. II, του εδαφίου β, της πα- 
ραγρ. 8, του άρθρου 4 του Προεδρικού Διατάγματος 
40/96, αντικαθίσταται ως ακολούθως : 

"Όταν δεν είναι δυνατόν να βρεθούν ούτε άμεσοι, ούτε 
έμμεσοι δείκτες για τον καταλογισμό του κόστους, η κα¬ 
τηγορία κόστους προσδιορίζεται βάσει ενός γενικού δεί¬ 
κτη, ο οποίος υπολογίζεται με τη χρήση του λόγου μετα¬ 
ξύ όλων των δαπανών, που αφορούν άμεσα ή καταλογί¬ 
ζονται, αφ’ ενός στις μισθωμένες γραμμές και αφ’ετέρου 
στις άλλες τηλεπικοινωνιακές υπηρεσίες". 

3. Στο άρθρο 3 του Προεδρικού Διατάγματος 40/96 
προστίθεται παρ. 12 α, η οποία έχει ως ακολούθως: 

"Η Ε.Ε.Τ.Τ. δεν εξασφαλίζει την τήρηση των αρχών τι¬ 
μολόγησης και κοστολόγησης όταν ένας οργανισμός δεν 
κατέχει σημαντική θέση στην σχετική αγορά μισθωμένων 
γραμμών σε συγκεκριμένη γεωγραφική θέση. Η Ε.Ε.Τ.Τ. 
επίσης δύναται να αποφασίζει για την μη εφαρμογή των 
αρχών τιμολόγησης και κοστολόγησης σε συγκεκριμένη 
γεωγραφική περιοχή, όταν έχει εξακριβώσει ότι υφίστα- 
ται αποτελεσματικός ανταγωνισμός στη σχετική αγορά 
των μισθωμένων γραμμών, βάσει των εφαρμοζομένων τι¬ 
μολογίων". 

Άρθρο 12 

Αρμοδιότητες της Ε.Ε.Τ.Τ. 

(Άρθρο 2, παραγρ. 11 β,γ, Οδηγίας 97/51/Ε.Κ.) 

Στην παράγραφο 15, του άρθρου 3, του Προεδρικού 
Διατάγματος 40/96 διαγράφεται η πρόταση: 

"ειδικότερα λόγω πιθανών παραβάσεων των ειδικών ή α¬ 
ποκλειστικών δικαιωμάτων". 

Επίσης προστίθεται εδάφιο, το οποίο έχει ως ακολού¬ 
θως: 

“Η Ε.Ε.Τ.Τ. ανακοινώνει στην Επιτροπή τους οργανι¬ 
σμούς, που κατέχουν σημαντική θέση στην σχετική αγο¬ 
ρά μισθωμένων γραμμών, καθώς και τις κατηγορίες των 
μισθωμένων γραμμών, που υποχρεούται να παρέχει κάθε 
οργανισμός σε συγκεκριμένη γεωγραφική περιοχή προ- 
κειμένου να τηρεί τις απαιτήσεις του άρθρου 3 της παρα- 
γρ. 12α του παρόντος Διατάγματος". 

Άρθρο 13 

Τροποποίηση Παραρτημάτων 
(Άρθρο 2 παράγρ. 13 και 14, Οδηγίας 97/51/ΕΚ) 

1. Τα στοιχ. 1,2,3,5 και 6 του εδαφίου Δ του Παραρτή¬ 
ματος I του άρθρου 6 του Προεδρικού Διατάγματος 40/96 
καταργούνται και τα στοιχ. 4 και7 επαναριθμούνται σε "Δ1 
και 2". 

1. Στο εδάφιο Ε' του Παραρτήματος I, προστίθενται με¬ 
τά τις λέξεις "Π.Δ. 424/95 (Α' 243)" οι λέξεις "ή Π.Δ. 122/98 
(Α' 103)". 

1. Η παράγρ. 1, του άρθρου 6, του Προεδρικού Διατάγ¬ 
ματος 40/96 ανπκαθίσταται ως ακολούθως: 

"Προσαρτώνται και αποτελούν αναπόσπαστο μέρος 
του παρόντος Διατάγματος τα Παραρτήματα I, II και III τα 
οποία έχουν ως ακολούθως:" 

ΚΕΦΑΛΑΙΟ Δ: ΤΕΛΙΚΕΣ ΔΙΑΤΑΞΕΙΣ 
Άρθρο 14 
Παραρτήματα 

(Παραρτήματα I, II και III Οδηγίας 97/51/ΕΚ) 

Προσαρτώνται και αποτελούν αναπόσπαστο μέρος του 
παρόντος Διατάγματος τα Παραρτήματα I, II και III τα ο¬ 
ποία έχουν ως ακολούθως: 

ΠΑΡΑΡΤΗΜΑ I του ν. 2246/94 
(ΠΑΡΑΡΤΗΜΑ) 

Πλαίσιο αναφοράς για την εφαρμογή των προϋποθέσε¬ 
ων παροχής ανοιχτού δικτύου. 

Οι προϋποθέσεις παροχής ανοικτού δικτύου πρέπει να 
εφαρμόζονται σύμφωνα με το ακόλουθο πλαίσιο αναφο¬ 
ράς, λαμβάνοντας υπόψη τους σχετικούς κανόνες της 
συνθήκης: 

1. Εναρμονισμένα τεχνικά χαρακτηριστικά των διεπα- 
φών ή/και λειτουργιών δικτύου. 

Κατά την κατάρτιση των προϋποθέσεων παροχής ανοι¬ 
κτού δικτύου, πρέπει να λαμβάνεται υπόψη το ακόλουθο 
σύστημα για τον καθορισμό των προδιαγραφών για τις τε¬ 
χνικές διεπαφές ή/και τις λειτουργίες δικτύου: 

- για τις υφιστάμενες υπηρεσίες και δίκτυα,πρέπει να ε¬ 
φαρμόζονται οι υφιστάμενες προδιαγραφές διεπαφών, 

- για εντελώς νέες υπηρεσίες ή για τη βελτίωση υφιστα¬ 
μένων υπηρεσιών,πρέπει επίσης να χρησιμοποιούνται, 
κατά το δυνατόν, οι υφιστάμενες προδιαγραφές διεπα¬ 
φών. Εάν οι υφιστάμενες διεπαφές δεν είναι κατάλληλες, 
πρέπει να καθορίζονται βελτιώσεις ή/και νέες προδια¬ 
γραφές επαφών. 

- για τα δίκτυα τα οποία δεν έχουν ακόμη εισαχθεί αλλά 
για τα οποία έχει ήδη αρχίσει πρόγραμμα τυποποίησης, 
πρέπει να λαμβάνονται υπόψη, κατά την ανάπτυξη νέων 
προδιαγραφών για τις διεπαφές και τις υπηρεσίες δικτύ¬ 
ου, οι απαιτήσεις παροχής ανοικτού δικτύου. 

Κάθε φορά που τούτο είναι δυνατόν, οι προτάσεις για 
την παροχή ανοικτού δικτύου πρέπει να ευθυγραμμίζο¬ 
νται με τις διεξαγόμενες εργασίες των ευρωπαϊκών ορ¬ 
γανισμών τυποποίησης, ιδίως δε του ΕΤ3Ι, και να λαμβά¬ 
νουν επίσης υπόψη τους τις εργασίες των διεθνών οργα¬ 
νισμών τυποποίησης, όπως της ΙΤΙΙ-Τ. 

2. Εναρμονισμένες προϋποθέσεις παροχής και χρήσης. 
Εάν απαιτείται, οι προϋποθέσεις παροχής και χρήσης 
πρέπει να καθορίζουν τις προϋποθέσεις πρόσβασης και 
παροχής υπηρεσιών. 

(α) οι προϋποθέσεις παροχής αφορούν τις προϋποθέ¬ 
σεις υπό τις οποίες οι υπηρεσίες παρέχονται στους χρή¬ 
στες, μπορούν δε να περιλαμβάνουν: 

- τη χαρακτηριστική προθεσμία παροχής, 

- τη χαρακτηριστική προθεσμία επισκευής, 

- την ποιότητα των υπηρεσιών, ιδίως τη δυνατότητα διά¬ 
θεσης και την ποιότητα της μετάδοσης, 

- τη συντήρηση και τη διαχείριση του δικτύου, 

(β) οι προϋποθέσεις χρήσης που αφορούν τις προϋπο¬ 
θέσεις που ισχύουν για τους χρήστες, όπως: 

- οι προϋποθέσεις πρόσβασης στο δίκτυο, 

- οι προϋποθέσεις από κοινού χρήσης, 

- οι προϋποθέσεις για την προστασία των προσωπικών 


στοιχείων και τον εμπιστευτικό χαρακτήρα των επικοινω¬ 
νιών, όταν αυτό είναι αναγκαίο. 

3. Εναρμονισμένες αρχές τιμολόγησης. 

Οι αρχές τιμολόγησης πρέπει να συ μβιβάζονται με τις ε¬ 
ξής αρχές: 

- πρέπει να βασίζονται σε αντικειμενικά κριτήρια, 

- πρέπει να είναι διαφανείς και να δημοσιεύονται με το 
κατάλληλο τρόπο, 

- πρέπει να εξασφαλίζουν την ισότητα πρόσβασης και 
να μη δημιουργούν διακρίσεις, σύμφωνα με το κοινοτικό 
δίκαιο. 

Συγκεκριμένα οι παραπάνω αρχές συνεπάγονται ότι: 

- τα τιμολόγια πρέπει να βασίζονται σε αντικειμενικά κρι¬ 
τήρια και, έως ότου, βάσει του ανταγωνισμού, μειωθούν 
οι τιμές για τους χρήστες να ορίζονται κατ’ αρχήν βάσει 
του κόστους, υπό την προϋπόθεση ότι οι πραγματικές τι¬ 
μές εξακολουθούν να καθορίζονται βάσει της εθνικής νο¬ 
μοθεσίας και δεν εξαρτώνται από τις προϋποθέσεις πα¬ 
ροχής ανοικτού δικτύου. Εάν ένας οργανισμός δεν κατέ¬ 
χει πλέον σημαντική θέση στη συγκεκριμένη αγορά, η 
αρμόδια εθνική κανονιστική αρχή μπορεί να αγνοεί την υ¬ 
ποχρέωση καθορισμού της τιμής βάσει του κόστους. Έ¬ 
νας από τους στόχους πρέπει να είναι ο καθορισμός απο¬ 
τελεσματικών αρχών τιμολόγησης σε όλη την Κοινότητα, 
με την παράλληλη εξασφάλιση της παροχής γενικών υ¬ 
πηρεσιών στο σύνολο του πληθυσμού. 

- τα τιμολόγια να είναι διαφανή και να δημοσιεύονται δε¬ 
όντως. 

- προκειμένου να προσφέρεται στους χρήστες η επιλογή 
μεταξύ των διαφόρων επιμέρους χαρακτηριστικών μιας υ¬ 
πηρεσίας, και στο βαθμό που το επιτρέπει η τεχνολογία, η 
τιμολόγηση πρέπει να είναι αρκετά αναλυτική, σύμφωνα με 
τους περί ανταγωνισμού κανόνες της Συνθήκης. Συγκεκρι¬ 
μένα, τα πρόσθετα χαρακτηριστικά που εισάγονται προκει¬ 
μένου να παρασχεθούν ορισμένες συμπληρωματικές ειδι¬ 
κές υπηρεσίες πρέπει, κατά κανόνα, να τιμολογούνται χω¬ 
ριστά και ανεξάρτητα από τα συμπεριλαμβανόμενα 
χαρακτηριστικά και τη μεταφορά καθεαυτή, 

- η τιμολόγηση πρέπει να είναι αμερόληπτη και να εξα¬ 
σφαλίζει ίση μεταχείριση, εξαιρουμένων των περιορι¬ 
σμών που είναι συμβατοί με το κοινοτικό δίκαιο. 

Όλα τα τέλη για την πρόσβαση στις δυνατότητες ή υ¬ 
πηρεσίες του δικτύου πρέπει να τηρούν τις προαναφερό- 
μενες αρχές καθώς και τους περί ανταγωνισμού κανόνες 
της Συνθήκης. Επίσης, στα εν λόγω τέλη πρέπει να λαμ- 
βάνεται υπόψη η αρχή της ισότιμης συμμετοχής στο συ¬ 
νολικό κόστος των χρησιμοποιούμενων δυνατοτήτων και 
η ανάγκη μιας εύλογης απόδοσης των επενδύσεων, και ό¬ 
που είναι δυνατό, η χρηματοδότηση της καθολικής υπη¬ 
ρεσίας σύμφωνα με την Οδηγία 97/33/ΕΚ (Επίσημη Εφη¬ 
μερίδα των Ευρωπαϊκών Κοινοτήτων Αριθ. 1.199/32) σχε¬ 
τικά με τη διασύνδεση στο χώρο των τηλεπικοινωνιών, 
προκειμένου να διασφαλισθεί η καθολική υπηρεσία και η 
διαλειτουργικότητα δημοσίων τηλεπικοινωνιακών δι¬ 
κτύων ή/και υπηρεσιών με την εφαρμογή των αρχών πα¬ 
ροχής ανοικτού δικτύου. 

Επιτρέπεται να υπάρχουν διαφορετικές τιμές, προκει¬ 
μένου ιδίως να λαμβάνεται υπόψη η επιπλέον κίνηση κατά 
τη διάρκεια περιόδων αιχμής και η έλλειψη κίνησης κατά 
τη διάρκεια νεκρών περιόδων, με την προϋπόθεση ότι οι 
διαφορετικές αυτές τιμές δικαιολογούνται εμπορικά και 
δεν έρχονται σε αντίθεση με τις προαναφερόμενες αρ¬ 
χές- 

4. Εναρμονισμένη προσέγγιση για την αριθμοδότη- 
ση/διευθυνσιοδότηση/απόδοση ονομασίας. 

Η αριθμοδότηση/διευθυνσιοδότηση και, σε ορισμένες 
περιπτώσεις, η απόδοση ονομασίας προσφέρει την επι¬ 
λογή του περιορισμού ή των περιορισμών, ή την επιλογή 
μιας υπηρεσίας, ενός φορέα υπηρεσιών ή ενός φορέα δι¬ 
κτύου. 

Συνεπώς, η τήρηση μιας εναρμονισμένης προσέγγισης 
για την αριθμοδότηση /διευθυνσιοδότηση και, όπου είναι 
απαραίτητο, την απόδοση ονομασίας αποτελεί βασικό 
στοιχείο για την εξασφάλιση της πανευρωπαϊκής διασύν¬ 
δεσης από άκρο σε άκρο των χρηστών και της διαλει- 
τουργικότητας των υπηρεσιών. Επιπλέον, η αριθμοδότη- 
ση /διευθυνσιοδότηση /απόδοση ονομασίας πρέπει να 
πραγματοποιείται κατά τρόπο θεμιτό, αναλογικό και συ¬ 
νεπή προς τις απαιτήσεις της ίσης μεταχείρισης όσον α¬ 
φορά την πρόσβαση. 

Προς το σκοπό αυτό είναι ανάγκη να: 

- εξασφαλίζεται η παροχή, βάσει εναρμονισμένων αρ¬ 
χών, κατάλληλου φάσματος αριθμών και διευθύνσεων, 
προθεμάτων και συντόμων κωδικών και ανάλογα με την 
περίπτωση, κατάλληλων ονομασιών, για όλες τις δημό¬ 
σιες τηλεπικοινωνιακές υπηρεσίες, 

- εξασφαλίζεται ο συντονισμός των εθνικών θέσεων 
στους διεθνείς οργανισμούς και φορείς όπου λαμβάνο- 
νται αποφάσεις σχετικά με την αριθμοδότηση/διευθυν- 
σιοδότηση /απόδοση ονομασίας, λαμβάνοντας υπόψη τις 
μελλοντικές πιθανές εξελίξεις στους τομείς αυτούς σε ευ¬ 
ρωπαϊκό επίπεδο, 

- εξασφαλίζεται ότι τα σχετικά εθνικά προγράμματα α- 
ριθμοδότησης /διευθυνσιοδότησης/απόδοσης ονομα¬ 
σίας παρακολουθούνται από την εθνική κανονιστική αρ¬ 
χή, ώστε να εξασφαλίζεται η ανεξαρτησία τους από τους 
οργανισμούς παροχής δημοσίων τηλεπικοινωνιακών δι¬ 
κτύων ή προσιτών στο κοινό τηλεπικοινωνιακών υπηρε¬ 
σιών, 

- εξασφαλίζεται η αποτελεσματική εφαρμογή της φο- 
ρητότητας αριθμού προκειμένου να αρθούν τυχόν εμπό¬ 
δια για τους χρήστες κατά την επιλογή των προμηθευτών 
τους, 

- εξασφαλίζεται ότι οι διαδικασίες χορήγησης ατομικών 
αριθμών /διευθύνσεων /ονομασιών, προθεμάτων και συ¬ 
ντόμων κωδικών, ή/και φάσματος αριθμών /διευθύνσεων 
είναι διαφανείς αμερόληπτες και έγκαιρες, και ότι η εν λό¬ 
γω χορήγηση πραγματοποιείται με αντικειμενικότητα, 
διαφάνεια και αμεροληψία, λαμβάνοντας υπόψη την αρ¬ 
χή της αναλογικότητας, 

- χορηγείται στις εθνικές κανονιστικές αρχές η δυνατό¬ 
τητα να καθορίζουν προϋποθέσεις για τη χρήση, στα προ¬ 
γράμματα αριθμοδότησης /διευθυνσιοδότησης, ορισμέ¬ 
νων προθεμάτων ή συντόμων κωδικών, ιδίως όταν τα προ¬ 
θέματα ή οι κωδικοί αυτοί χρησιμοποιούνται κατά την 
παροχή υπηρεσιών προς το ευρύ κοινό (π.χ. υπηρεσία 
πληροφοριών καταλόγου, υπηρεσίες κλήσης έκτακτης α¬ 
νάγκης) , ή για να εξασφαλίζεται η ίση μεταχείριση όσον α¬ 
φορά την πρόσβαση. 

5. Πρόσβαση στις συχνότητες. 

Τα Κράτη - Μέλη πρέπει να εξασφαλίζουν ότι διατίθε¬ 
νται συχνότητες στις υπηρεσίες τηλεπικοινωνιών, σύμ¬ 
φωνα με το κοινοτικό δίκαιο. Η πρόσβαση στις συχνότη¬ 
τες που χορηγούνται μέσω αδειών ή άλλων εγκρίσεων 
πρέπει να τηρεί το ψήφισμα του Συμβουλίου, της 19ης 
Νοεμβρίου 1992, για την εφαρμογή στην Κοινότητα των 


αποφάσεων της Ευρωπαϊκής Επιτροπής Ραδιοεπικοινω¬ 
νιών (Ε.Ε. αριθ. Ο 318 της 4.12.1992, σελ. 1) 

ΠΑΡΑΡΤΗΜΑ II 

Οι πληροφορίες, σχετικά με τα τεχνικά χαρακτηριστικά, 

- τις προϋποθέσεις παροχής και τις απαιτήσεις για τη χο¬ 
ρήγηση Αδειών, Δηλώσεων και Εγκρίσεων Παροχής τη¬ 
λεπικοινωνιακών υπηρεσιών έχουν ως ακολούθως : 

Α. Τα τεχνικά χαρακτηριστικά των μισθωμένων γραμ¬ 
μών είναι τα κατωτέρω: 

• Αναλογικές γραμμές: 

■ Ευρείας ζώνης συνήθους ποσότητας. Με Διεπαφή 
Δισύρματη ή Τετρασύρματη και Ποσότητα Μ 1020 
κατά ΟΟΙΤΤ. 

■ Ευρείας ζώνης ειδικής ποσότητας. Με Διεπαφή Δι¬ 
σύρματη ή Τετρασύρματη και Ποσότητα Μ 1020/Μ 
1025 κατά ΟΟΙΤΤ. 

• Ψηφιακές γραμμές: 

■ Διεπαφή ν.24Λ/.28 όπου τα λειτουργικά χαρακτηρι¬ 
στικά είναι ν.24 και τα ηλεκτρικά είναι ν.28 κατά 0- 
ΟΙΤΤ. 

■ Διεπαφή Χ.21 όπου τα λειτουργικά χαρακτηριστικά 
είναι Χ.24 και τα ηλεκτρικά είναι ν.11 κατά ΟΟΙΤΤ. 

■ Διεπαφή ν.36 όπου τα λειτουργικά χαρακτηριστικά 
είναι Χ.21 βίε και τα ηλεκτρικά είναι V. 11 κατά ΟΟΙΤΤ. 

Β. Τα Τιμολόγια 

Καθορίζονται σύμφωνα με τις ισχύουσες διατάξεις και 
περιλαμβάνουν το τέλος και τους τυχόν όρους της αρχι¬ 
κής σύνδεσης, το μηνιαίο (πάγιο) τέλος και τα τυχόν πρό¬ 
σθετα τέλη εφόσον δικαιολογείται η εφαρμογή τους. 

Όταν τα τιμολόγια είναι διαφοροποιημένα όπως π.χ. για 
λόγους διαφορετικού επιπέδου ποιότητας των υπηρε¬ 
σιών ή του πλήθους των μισθωμένων γραμμών σ’ ένα χρή¬ 
στη πρέπει να υπάρχει σχετική ένδειξη. 

Γ. Τις προϋποθέσεις παροχής : 

Οι προϋποθέσεις παροχής αναφέρονται στο άρθρο 3 
του παρόντος Διατάγματος. 

Δ. Απαιτήσεις για τη χορήγηση αδειών εκμεταλλεύσε- 
ως. 

1. Οι προϋποθέσεις εφαρμογής των βασικών απαιτήσε¬ 
ων αναφέρονται στο άρθρο 4 παρ. 3 τους παρόντος Δια¬ 
τάγματος 

2. Εκτός από τις προϋποθέσεις χορηγήσεως Γενικών ή 
Ειδικών Αδειών οι χρήστες μισθωμένων γραμμών υπόκει- 
νται επίσης στις διατάξεις της κείμενης νομοθεσίας, 

Ε. Προϋποθέσεις για την προσάρτηση τερματικού εξο¬ 
πλισμού. 

Οι πληροφορίες σχετικά με τις προϋποθέσεις προσάρ¬ 
τησης (σύνδεσης) περιλαμβάνουν πλήρη αναφορά των α¬ 
παιτήσεων που πρέπει να πληροί ο τερματικός εξοπλι¬ 
σμός ο οποίος προσαρτάται στη μισθωμένη γραμμή, σύμ¬ 
φωνα με τους αντίστοιχους τεχνικούς κανονισμούς 
(ΟΤΗ), που αναφέρονται στο Π.Δ 424/95 (Α’ 243) ή στο 
Π.Δ. 122/98 (ΑΊ03). 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3466 


ΠΑΡΑΡΤΗΜΑ III 

Ορισμός ελάχιστης δέσμης μισθωμένων γραμμών με εναρμονισμένα 
τεχνικά χαρακτηριστικά, σύμφωνα με το άρθρο 7_ 


Κατηγορία 
μισθωμένης γραμμής 

Τεγνικά Χαοακτηοισπκά 


Προδιαγραφές διεπαφών 

Χαρακτηριστικά σύνδεσης 
και προδιαγραφές επιδόσεων 

Αναλογική, εύρος ζώνης 
φωνής συνήθους 
ποιότητας 

δισύρματη (') -ΕΤ3 300 448 (=) 

ή 

τετρασύρματη ( 1 2 ) -ΕΤ3 300 451 ( 4 ) 

δισύρματη -ΕΤ3 300 448 ( 3 ) 
τετρασύρματη-ΕΤ3 300 451 (ή 

Αναλογική, εύρος ζώνης 
φωνής ειδικής ποιότητας 

δισύρματη (') -ΕΤ3 300 449 ( 5 ) 

ή 

τετρασύρματη ( 2 ) -ΕΤ3 300 452 ( 6 ) 

δισύρματη-ΕΤ3 300 449 ( 5 ) 
τετρασύρματη -ΕΤ3 300 452 ( 6 ) 

Ψηφιακή, 64 (<όίΐ5/5( 7 ) 

ΕΤ3 300 288 

ΕΤ3 300 288/Α1 ( 8 ) 

ΕΤ3 300 289 

Ψηφιακή αδόμητη, 

2.048 Κόίίε/ε ( 9 ) 

ΕΤ5 300 418 

ΕΤ5 300 247 

ΕΤ3 300 247/Α1 

Ψηφιακή αδόμητη, 

2.048 Κόΐΐδ/ε ( 10 ) 

ΕΤ3 300 418(") 

ΕΤ3 300 4190 


(1) Οι απαιτήσεις προσάρτησης για τερματικό εξοπλι¬ 
σμό που πρόκειται να συνδεθεί με τις εν λόγω μισθωμένες 
γραμμές περιγράφονται στον κοινό τεχνικό κανονισμό 15 
(ΟΤΒ 15). 

(2) Οι απαιτήσεις προσάρτησης για τερματικό εξοπλι¬ 
σμό που πρόκειται να συνδεθεί με τις εν λόγω μισθωμένες 
γραμμές περιγράφονται στον κοινό τεχνικό κανονισμό 17 
(ΟΤΒ 17). 

(3) Που έχει προηγουμένως υποβληθεί να παρέχονται 
σύμφωνα με τη σύσταση Μ. 1040 της ΙΤΙΙ-Τ (πρώην 0- 
ΟΙΤΤ), (έκδοση 1988), αντί του ΕΤ5 300 448. 

(4) Που έχει προηγουμένως υποβληθεί να παρέχονται 
σύμφωνα με τη σύσταση Μ. 1040 της ΙΤΙΙ-Τ (πρώην Ο- 
ΟΙΤΤ), (έκδοση 1988), αντί του ΕΤ5 300 451. 

(5) Που έχει προηγουμένως υποβληθεί να παρέχονται 
σύμφωνα με τη σύσταση Μ. 1020/Μ. 1025 της ΙΤΙΙ-Τ (πρώ¬ 
ην ΟΟΙΤΤ), (έκδοση 1988), αντί του ΕΤ5 300 449. 

(6) Που έχει προηγουμένως υποβληθεί να παρέχονται 
σύμφωνα με τη σύσταση Μ. 1020/Μ. 1025 της ΙΤΙΙ-Τ (πρώ¬ 
ην ΟΟΙΤΤ), (έκδοση 1988), αντί του ΕΤ3 300 452. 

(7) Οι απαιτήσεις προσάρτησης για τερματικό εξοπλι¬ 
σμό που πρόκειται να συνδεθεί με τις εν λόγω μισθωμένες 
γραμμές περιγράφονται στον κοινό τεχνικό κανονισμό 14 
(ΟΤΒ 14). 

(8) Προσωρινά, για χρονική περίοδο μετά την 31η Δε¬ 
κεμβρίου 1997, δύνανται οι εν λόγω μισθωμένες γραμμές 
να παρέχονται με χρήση άλλων διεπαφών, βασισμένων 
Χ.21 ή Χ.21 όίε, αντί του ΕΤ5 300 288. 

(9) Οι απαιτήσεις προσάρτησης για τερματικό εξοπλι¬ 
σμό που πρόκειται να συνδεθεί με τις εν λόγω μισθωμένες 
γραμμές περιγράφονται στον κοινό τεχνικό κανονισμό 12 

(ΟΤΒ 12). 


(10) Οι απαιτήσεις προσάρτησης για τερματικό εξοπλι¬ 
σμό που πρόκειται να συνδεθεί με τις εν λόγω μισθωμένες 
γραμμές περιγράφονται στον κοινό τεχνικό κανονισμό 13 
(ΟΤΒ 13). 

(11) Που έχει προηγουμένως υποβληθεί να παρέχονται 
σύμφωνα με τις συστάσεις της ΙΤΙΙ-Τ (πρώην ΟΟΙΤΤ) 
Θ.703Έ 0.704 (εξαιρουμένου του τμήματος 5) και 0.706 
(κυκλικός έλεγχος πλεονασμού), (έκδοση 1988), αντί του 
ΕΤ5 300 418. 

(12) Που έχει προηγουμένως υποβληθεί να παρέχονται 
σύμφωνα με την συναφή σειρά 0.800 των συστάσεων της 
ΙΤυ-Τ (πρώην ΟΟΙΤΤ), (έκδοση 1988), αντί του ΕΤ3Ι 300 
419. 

Οι προδιαγραφές που αναφέρονται στους παραπάνω 
απαριθμούμενους τύπους μισθωμένων γραμμών καθορί¬ 
ζουν επίσης τα σημεία απόληξης του δικτύου (ΝΤΡ), σύμ¬ 
φωνα με τον ορισμό που δίδεται στο άρθρο 2 της οδηγίας 
90/387/ΕΟΚ. 

Άρθρο 15 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος. 

Αθήνα 27 Ιουλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚΟΛΑΟΣ ΣΑΛΑΓΙΑΝΝΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. .157 (3 ) 

Χορήγηση Γενικών και Ειδικών Αδειών στον τομέα των τη¬ 
λεπικοινωνιακών υπηρεσιών, σε προσαρμογή προς 
την Οδηγία 97/13/ΕΚ του Ευρωπαϊκού Κοινοβουλίου 
και του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις α) του άρθρου 3 του ν. 1338/1983 "Ε¬ 
φαρμογή του κοινοτικού δικαίου" (Α’ 34), όπως αντικατα- 
στάθηκε με το άρθρο 65 του ν. 1892/1990 "Για τον εκσυγ¬ 
χρονισμό και την ανάπτυξη και άλλες διατάξεις" (ΑΊ01), 
β) του άρθρου 4 του αυτού ν. 1338/1983, όπως αντικατα- 
στάθηκε με την παρ. 4 του άρθρου 6 του ν. 1440/1984 
"Συμμετοχή της Ελλάδος στο κεφάλαιο, τα αποθεματικά 
και τις προβλέψεις της Ευρωπαϊκής Τράπεζας Επενδύσε¬ 
ων, στο κεφάλαιο της Ευρωπαϊκής Κοινότητας Άνθρακος 
και Χάλυβος και του Οργανισμού Εφοδιασμού ΕΥΡΑ- 
ΤΟΜ" (Α’ 70), και τροποποιήθηκε με το άρθρο 19 του 
ν.2367/1995 "Νέοι χρηματοπιστωτικοί θεσμοί και άλλες 
διατάξεις" (Α’ 261) 

2. Τις διατάξεις του δευτέρου άρθρου του Ν.2077/92 
"Κύρωση της Συνθήκης για την Ευρωπαϊκή Ένωση και των 
σχετικών πρωτοκόλλων και Δηλώσεων που περιλαμβάνο¬ 
νται στην Τελική Πράξη" (Α/136/92). 

3. Τις διατάξεις του Ν.2246/1994 "Οργάνωση και λει¬ 
τουργία του τομέα των Τηλεπικοινωνιών" όπως ισχύει. 

4. Την Οδηγία 97/13/ΕΚ του Ευρωπαϊκού Κοινοβουλίου 
και του Συμβουλίου σχετικά με το κοινό πλαίσιο Γ ενικών 
και Ειδικών Αδειών στον τομέα των τηλεπικοινωνιακών υ¬ 
πηρεσιών. 

5. Τις διατάξεις του άρθρου 27του Ν.2081/1992 (Α 154), 
με το οποίο προστέθηκε το άρθρο 29 Α στο Ν. 1558/1985 
(Α 137) και το οποίο αντικατεστάθη με το άρθρο 1 παρ. 2α 
του Ν.2469/1997 (Α 38). 

6. Τη με αριθμ. 625/11-11-1998 απόφαση του Πρωθυ¬ 
πουργού και του Υπουργού Μεταφορών και Επικοινωνιών 
"ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών" ΦΕΚ1179/Β/1998. 

7. Ότι από την εφαρμογή του παρόντος Προεδρικού 
Διατάγματος δεν προκαλείται δαπάνη σε βάρος του Κρα¬ 
τικού Προϋπολογισμού. 

8. Την αριθ. 249/1999 γνωμοδότηση του Συμβουλίου 
της Επικράτειας, μετά από πρόταση του Υπουργού Εθνι¬ 
κής Οικονομίας και του Υπουργού Μεταφορών και Επι¬ 
κοινωνιών, αποφασίζουμε: 

Άρθρο Πρώτο 

(Άρθρο 1 της Οδηγίας 97/13/ΕΚ) 

Σκοπός - Πεδίο Εφαρμογής 

Σκοπός του παρόντος Προεδρικού Διατάγματος είναι η 
συμπλήρωση και τροποποίηση του Ν.2246/1994 "Οργά¬ 
νωση και λειτουργία του τομέα των τηλεπικοινωνιών" (Α’ 
172), όπως ισχύει, προκειμένου να προσαρμοστεί η ελλη¬ 
νική νομοθεσία προς τις διατάξεις της Οδηγίας 97/13/ΕΚ 
(Επίσημη Εφημερίδα των Ευρωπαϊκών Κοινοτήτων - ί 
117/15 της 7.5.97) σχετικά με τις διαδικασίες χορήγησης 
αδειών παροχής τηλεπικοινωνιακών υπηρεσιών και τους 


όρους που συνοδεύουν τις άδειες αυτές, περιλαμβανο- 
μένων των αδειών εγκατάστασης ή/ και λειτουργίας ή/ και 
εκμετάλλευσης τηλεπικοινωνιακών δικτύων που απαιτού¬ 
νται για την παροχή των εν λόγω υπηρεσιών. 

Άρθρο 2 

(Άρθρο 1 της Οδηγίας 97/13/ΕΚ) 

Στην παράγραφο 3, του άρθρου πρώτου του Ν. 2246/94 
προσπθεται στοιχ. Γ, το οποίο έχει ως ακολούθως: 

“Γ Ο παρών νόμος δεν θίγει τις διατάξεις, που διέπουν 
τη διανομή οπτικοακουστικών προγραμμάτων που απευ¬ 
θύνονται στο ευρύ κοινό και το περιεχόμενο των προ¬ 
γραμμάτων αυτών. 

Άρθρο 3 

(Άρθρο 2 της Οδηγίας 97/13/ΕΚ) 

Ορισμοί 

1. Το στοιχείο ΚΑ, της παραγράφου 2, του άρθρου πρώ¬ 
του του ν. 2246/94 αντικαθίσταται ως ακολούθως : 

"ΚΑ. Άδεια: "εξουσιοδότηση, βάσει της οποίας θεμελιώ¬ 
νονται δικαιώματα και υποχρεώσεις, που άπτονται τωντη- 
λεπικοινωνιακών υπηρεσιών, και με βάση την οποία οι τη¬ 
λεπικοινωνιακές επιχειρήσεις επιτρέπεται να παρέχουν 
τηλεπικοινωνιακές υπηρεσίες και, ενδεχομένως, να εγκα- 
θιστούν ή/και να λειτουργούν ή/και να εκμεταλλεύονται 
τηλεπικοινωνιακά δίκτυα παροχής τέτοιων υπηρεσιών. Η 
εξουσιοδότηση αυτή έχει τη μορφή είτε "γενικής" είτε "ει¬ 
δικής" άδειας κατά τα οριζόμενα κατωτέρω: 

- "Γενική Άδεια": κάθε άδεια, ανεξαρτήτως εάν διέπεται 
από ρυθμίσεις "άδειας κατά κατηγορίες" ή από γενική νο¬ 
μοθετική ρύθμιση και ανεξαρτήτως εάν οι ρυθμίσεις αυ¬ 
τές απαιτούν εγγραφή σε μητρώο, η οποία δεν επιβάλλει 
στην ενδιαφερόμενη τηλεπικοινωνιακή επιχείρηση την υ¬ 
ποχρέωση να προκαλέσει ατομική πράξη της Εθνικής Κα¬ 
νονιστικής Αρχής, προκειμένου να ασκήσει τα δικαιώμα¬ 
τα που απορρέουν από την άδεια. 

- "Ειδική Άδεια": Ατομική διοικητική πράξη που εκδίδε- 
ται για τηλεπικοινωνιακή επιχείρηση και με την οποία πα¬ 
ρέχονται ειδικά δικαιώματα ή επιβάλλονται ειδικές υπο¬ 
χρεώσεις, που συμπληρώνουν την γενική άδεια, χωρίς η 
επιχείρηση να δικαιούται να ασκεί τα συναφή δικαιώματα 
πριν της χορηγηθεί η υπόψη άδεια. "Οπου στις διατάξεις 
του παρόντος νόμου αναφέρεται γενικός ο όρος "άδεια", 
νοείται "ειδική άδεια". 

2. Το στοιχείο ΚΒ, της παρ. 2, του άρθρου πρώτου του 
Ν.2246/94 αντικαθίσταται ως ακολούθως: 

“ΚΒα. Δήλωση Καταχώρησης: Η ανακοίνωση την οποία 
υποχρεούνται οι τηλεπικοινωνιακές επιχειρήσεις να υπο¬ 
βάλλουν στην ΕΕΤΤ, μαζί μετά απαραίτητα στοιχεία, προ¬ 
κειμένου να παράσχουν τηλεπικοινωνιακές υπηρεσίες, υ¬ 
πό καθεστώς "γενικής άδειας". 

“ΚΒβ. Οπου στις διατάξεις του Ν. 2246/94, όπως ισχύει 
αναφέρονται οι όροι "Δήλωση" ή "υποβολή Δήλωσης" ή "α¬ 
ποδοχή Δήλωσης" νοείται εφεξής "Γενική Αδεια". 

3. Στην παράγραφο 2 του άρθρου πρώτου του Ν.2246 
προστίθεται στοιχείο ΛΕ ως ακολούθως: 

"ΛΕ. Μονοαπευθυντική Διαδικασία : Συντονισμένη δια¬ 
δικασία που διευκολύνει τις τηλεπικοινωνιακές επιχειρή¬ 
σεις, ν’ απευθύνονται σε ένα και μόνο τόπο για τη χορή¬ 
γηση ειδικών αδειών από πλείονες εθνικές κανονιστικές 
αρχές, ή για τη Δήλωση Καταχώρησης προς αυτές στην 
περίπτωση των γενικών αδειών". 

Άρθρο 4 

(Άρθρο 3 της Οδηγίας 97/13/ΕΚ) 

Αρχές που διέπουν τις Άδειες - Όροι Αδειών 

1. Το στοιχείο Ε' της παραγράφου 4, του άρθρου πρώ¬ 
του του Ν.2246/1994 όπως ισχύει, αντικαθίσταται ως α¬ 
κολούθως : 

"Ε. Για την άσκηση των τηλεπικοινωνιακών δραστηριο¬ 
τήτων των στοιχείων Βα και Ββ της παρούσας παραγρά¬ 
φου απαιτείται προηγούμενη Γ ενική Άδεια ή Ειδική Άδεια 
και σε ορισμένες περιπτώσεις Έγκριση σύμφωνα με τις 
διατάξεις των παραγρ. 4, 5 και 6 του άρθρου τρίτου του 
παρόντος Νόμου όπως ισχύει. Οι όροι χορηγήσεως των 
αδειών (Γενικών και Ειδικών) πρέπει να είναι αντικειμενικά 
δικαιολογημένοι ως προς τη σχετική υπηρεσία, να μην ει¬ 
σάγουν διακρίσεις, να είναι ανάλογοι προς τον επιδιωκό- 
μενο σκοπό, διαφανείς και σύμφωνοι με τους κανόνες α¬ 
νταγωνισμού". 

2. Στο άρθρο τρίτο του Ν.2246/94 προστίθεται παρά¬ 
γραφος 10, η οποία έχει ως ακολούθως: 

10. Όροι Γ ενικών και Ειδικών Αδειών 

Α. Όροι που μπορεί να περιλαμβάνονται σε όλες τις ά¬ 
δειες 

Με την επιφύλαξη της αρχής της αναλογικότητας και ό¬ 
που αυτό είναι δικαιολογημένο, μπορεί να συνοδεύουν ό¬ 
λες τις άδειες, οι παρακάτω όροι: 

α. Όροι που διασφαλίζουν την τήρηση των συναφών ου¬ 
σιωδών απαιτήσεων. 

β. Όροι που διασφαλίζουν την παροχή ευλόγως απαι- 
τουμένων πληροφοριών, με σκοπό τη συμμόρφωση των 
τηλεπικοινωνιακών επιχειρήσεων προς τις υποχρεώσεις 
τους και για στατιστικούς λόγους. 

γ. Όροι για την αποτροπή αθέμιτης ανταγωνισπκής συ¬ 
μπεριφοράς στις αγορές τηλεπικοινωνιών, συμπεριλαμ¬ 
βανομένων μέτρων για την εξασφάλιση αμερόληπτης τι¬ 
μολόγησης και την αποφυγή στρεβλώσεων του ανταγω¬ 
νισμού. 

δ. Όροι σχετικά με την αποτελεσματική και αποδοτική 
χρήση των δυνατοτήτων αριθμοδότησης. 

Β. Όροι που μπορεί να περιλαμβάνονται στις γενικές ά¬ 
δειες 

Με την επιφύλαξη της αρχής της αναλογικότητας και ό¬ 
που αυτό είναι δικαιολογημένο, οι παρακάτω ειδικοί όροι 
μπορεί να περιλαμβάνονται στις γενικές άδειες για την 
παροχή απελευθερωμένων τηλεπικοινωνιακών υπηρε¬ 
σιών καθώς και για την εγκατάσταση ή/ και λειτουργία ή/ 
και εκμετάλλευση των τηλεπικοινωνιακών δικτύων, που α¬ 
παιτούνται για την παροχή αυτών των υπηρεσιών. 

α. Όροι σχετικά με την προστασία των χρηστών και των 
συνδρομητών, ιδίως ως προς: 

* την προηγούμενη έγκριση από την ΕΕΤΤ της τυποποι¬ 
ημένης σύμβασης με το συνδρομητή, 

* τη λεπτομερή και επακριβή χρέωση, 

* την πρόβλεψη διαδικασίας επίλυσης των διαφορών, 

* τη δημοσίευση οποιοσδήποτε αλλαγής των συνθηκών 
πρόσβασης, συμπεριλαμβανομένων τιμολογίων, ποιότη¬ 
τας και διαθεσιμότητας υπηρεσιών και τη σχετική προει¬ 
δοποίηση. 

β. Χρηματοδοτική συμμετοχή στην παροχή καθολικής 
υπηρεσίας σύμφωνα με τη κείμενη νομοθεσία. 

γ. Ανακοίνωση των πληροφοριών βάσης δεδομένων πε¬ 


λατών που είναι απαραίτητες για την παροχή πληροφο¬ 
ριών καθολικού καταλόγου, 
δ. Παροχή υπηρεσιών έκτακτης ανάγκης, 
ε. Ειδικοί διακανονισμοί για άτομα με ειδικές ανάγκες, 
στ. Όροι σχετικά με τη διασύνδεση των δικτύων και τη 
διαλειτουργικότητα των υπηρεσιών, σύμφωνα με την κεί¬ 
μενη νομοθεσία. 

Γ. Όροι που μπορεί να περιλαμβάνονται στις ειδικές ά¬ 
δειες 

Με την επιφύλαξη της αρχής της αναλογικότητας και ό¬ 
που αυτό είναι δικαιολογημένο, οι παρακάτω ειδικοί όροι 
μπορεί να περιλαμβάνονται στις ειδικές άδειες, ιδίως λό¬ 
γω υποχρεώσεων που έχουν σχέση με την παροχή Καθο¬ 
λικής Υπηρεσίας ή και τον έλεγχο σημαντικής ισχύος στην 
αγορά για να τηρηθούν οι υποχρεώσεις που αντιστοιχούν 
σε προσφορές που υποβάλλονται κατά τη διαδικασία 
πρόσκλησης για υποβολή προσφορών. 

α. Όροι που συνδέονται με την κατανομή δικαιωμάτων 
αριθμοδότησης (συμμόρφωση με το Εθνικό Σχέδιο Αριθ- 
μοδότησης). 

β. Όροι που συνδέονται με την ουσιαστική χρήση και 
την αποτελεσματική διαχείριση ραδιοσυχνοτήτων. 

γ. Ειδικές περιβαλλοντικές απαιτήσεις και απαιτήσεις 
πολεοδομικού και χωροταξικού σχεδιασμού, μεταξύ των 
οποίων όροι πρόσβασης σε δημόσιες ή ιδιωτικές εκτά¬ 
σεις και όροι συστέγασης και από κοινού χρήσεως των δι¬ 
ευκολύνσεων. 

δ. Μέγιστη διάρκεια, η οποία δεν πρέπει να είναι υπερ¬ 
βολικά σύντομη, ιδιαίτερα για να εξασφαλιστεί η αποδο¬ 
τική χρήση ραδιοσυχνοτήτων ή αριθμών ή η παροχή πρό¬ 
σβασης σε δημόσιες και ιδιωτικές εκτάσεις, με την επιφύ¬ 
λαξη των διατάξεωντης κείμενης νομοθεσίας σχετικής με 
την ανάκληση ή την αναστολή ειδικών αδειών. 

ε. Υποχρεώσεις παροχής Καθολικής Υπηρεσίας, σύμ¬ 
φωνα με τις διατάξεις της κείμενης νομοθεσίας. 

στ. Όροι που ισχύουν για τηλεπικοινωνιακές επιχειρή¬ 
σεις που κατέχουν σημαντική θέση στην αγορά, σύμφω¬ 
να με την κείμενη νομοθεσία, με σκοπό την εξασφάλιση 
διασύνδεσης ή τον έλεγχο της σημαντικής ισχύος στην α¬ 
γορά. 

ζ. Όροι σχετικά με την κυριότητα και τις υποχρεώσεις έ¬ 
ναντι τρίτων χωρών, σύμφωνα με την εθνική και κοινοτική 
νομοθεσία. 

η. Απαιτήσεις σχετικά με την ποιότητα, διαθεσιμότητα 
και μονιμότητα των δημόσιων τηλεπικοινωνιακών υπηρε¬ 
σιών ή/ και των δημόσιων τηλεπικοινωνιακών δικτύων, κα¬ 
θώς και τη χρηματοοικονομική, διαχειριστική και τεχνική 
ικανότητα του αιτούντος και όροι που καθορίζουν ένα ε¬ 
λάχιστο χρονικό διάστημα λειτουργίας, και περιλαμβά¬ 
νουν, εάν ενδείκνυται και σύμφωνα με την κείμενη νομο¬ 
θεσία υποχρεωτική παροχή δημόσιων τηλεπικοινωνιακών 
υπηρεσιών ή/ και δημόσιων τηλεπικοινωνιακών δικτύων. 

θ. Όροι που αφορούν στην παροχή μισθωμένων γραμ¬ 
μών σύμφωνα με τις διατάξεις της κείμενης νομοθεσίας, 
σχετικά με την εφαρμογή της παροχής ανοικτού δικτύου 
στις μισθωμένες γραμμές. 

Δ. Οι όροι, που αναφέρονται στα στοιχεία Α, Β και Γ της 
παρούσας παραγράφου μπορεί να συμπληρώνονται με 
τυχόν άλλους όρους, που δεν αφορούν ειδικά στον τομέα 
των τηλεπικοινωνιών καθώς και με όρους που αφορούν 
στη λήψη μέτρων περί απαιτήσεων του δημοσίου συμφέ¬ 
ροντος σύμφωνα με τα άρθρα 36 και 56 της Συνθήκης και 

συγκεκριμένα σχετικά με τη δημόσια ηθική, τη δημόσια α¬ 
σφάλεια, συμπεριλαμβανομένηςτης διερεύνησης εγκλη¬ 
ματικών δραστηριοτήτων και τη δημόσια τάξη. 

Άρθρο 5 

(Άρθρο 4,5 και 19 της Οδηγίας 97/13/ΕΚ) 

Όροι και Διαδικασίες Γενικών Αδειών 

1. Το στοιχείο Ε', της παραγράφου 2, του άρθρου τρίτου 
του Ν.2246/94 όπως ισχύει, αντικαθίσταται ως εξής: 

"Ε. Όλες οι άλλες περιπτώσεις παροχής απελευθερω¬ 
μένων τηλεπικοινωνιακών υπηρεσιών, υπάγονται στο κα¬ 
θεστώς των γενικών αδειών, σύμφωνα με τις διατάξεις 
της παραγράφου 5 του παρόντος άρθρου." 

2. Η περίπτωση 1 .δ, του στοιχείου Α, της παραγράφου 
4, του άρθρου δεύτερου, τροποποιείται ως εξής: 

"δ. Εκδίδει τις γενικές άδειες που προβλέπονται από την 
παράγραφο 5 του άρθρου τρίτου του παρόντος νόμου και 
τηρεί ειδικά μητρώα , στα οποία καταγράφονται όλες οι 
τηλεπικοινωνιακές επιχειρήσεις που παρέχουν τηλεπικοι¬ 
νωνιακές υπηρεσίες με γενική άδεια, σύμφωνα με τις Δη¬ 
λώσεις Καταχώρησης που υποβάλλονται κατά τη διαδι¬ 
κασία των γενικών αδειών, που προβλέπεται από την πα¬ 
ράγραφο αυτή. 

3. Η παράγραφος 5, του άρθρου τρίτου, του Ν. 2246/ 
1994, όπως ισχύει, αντικαθίσταται ως ακολούθως: 

"5. Γενικές Άδειες - Δήλωση Καταχώρησης -Όροι και 
προϋποθέσεις 

Α. Όλες οι περιπτώσεις, πλην των ρητώς αναφερομέ- 
νων στην παράγραφο 1 και στα στοιχεία Α, Β, Γ και Δ, της 
παραγράφου 2 και του στοιχείου Θβ της παραγράφου 4 
του άρθρου τρίτου του παρόντος νόμου όπως ισχύει, υ¬ 
πάγονται σε καθεστώς Γενικών Αδειών. Οι Γενικές Άδειες 
εκδίδονται από την Εθνική Επιτροπή Τηλεπικοινωνιών (Ε- 
ΕΤΤ). 

Β. (α) Η Γενική Άδεια περιέχει τους όρους και τις προϋ¬ 
ποθέσεις υπό τις οποίες οι τηλεπικοινωνιακές επιχειρή¬ 
σεις επιτρέπεται να παρέχουν απελευθερωμένες τηλεπι¬ 
κοινωνιακές υπηρεσίες ή να εγκαθιστούν ή/ και λειτουρ¬ 
γούν ή/ και εκμεταλλεύονται τηλεπικοινωνιακά δίκτυα σε 
όσες περιπτώσεις δεν απαιτείται χορήγηση ειδικής άδει¬ 
ας, σύμφωνα με τις διατάξεις του άρθρου 6 του παρό¬ 
ντος. Οι όροι που μπορεί να περιλαμβάνονται σπς Γενικές 
Άδειες αναφέρονται στα στοιχεία Α, Β και Δ της παρα¬ 
γράφου 10 του παρόντος άρθρου. 

(β) Η ΕΕΤΤ μεριμνά για τη δημοσίευση της ανακοίνωσης 
της έκδοσης των όρων κάθε Γενικής Άδειας στην Εφημε¬ 
ρίδα της Κυβερνήσεως και ενημερώνει σχετικά την Ευ¬ 
ρωπαϊκή Επιτροπή. 

(γ) Η ΕΕΤΤ, μπορεί να τροποποιεί τους όρους κάθε Γε¬ 
νικής Άδειας σε αιτιολογημένες περιπτώσεις και κατ’ α¬ 
ναλογικό τρόπο. Κατά την διαδικασία της τροποποίησης 
η ΕΕΤΤ γνωστοποιεί καταλλήλως τη σχετική πρόθεσή της 
και παρέχει τη δυνατότητα στα ενδιαφερόμενο μέρη να 
εκφράσουν τις απόψεις τους επί των προτεινομένων τρο¬ 
ποποιήσεων. 

Γ. Οι τηλεπικοινωνιακές επιχειρήσεις, που εγκαθιστούν 
ή/ και λειτουργούν ή/ και εκμεταλλεύονται τηλεπικοινω¬ 
νιακά δίκτυα ή/ και παρέχουν απελευθερωμένες τηλεπι¬ 
κοινωνιακές υπηρεσίες σε όσες περιπτώσεις δεν απαιτεί¬ 
ται χορήγηση ειδικής άδειας και υπάγονται στο καθεστώς 
των γενικών αδειών οφείλουν να υποβάλουν στην ΕΕΤΤ 
Δήλωση Καταχώρησης, η οποία συνοδεύεται από τα α¬ 


παραίτητα στοιχεία, και πληροφορίες, που απαιτούνται, 
προκειμένου αφενός να εξακριβωθεί η συμμόρφωση 
προς τους όρους της Γενικής Άδειας και αφετέρου για 
στατιστικούς λόγους. 

Δ. Η ΕΕΤΤ μπορεί να απαιτήσει από τις τηλεπικοινωνια¬ 
κές επιχειρήσεις να αναμείνουν, μέχρι τέσσερις (4) εβδο¬ 
μάδες από την παραλαβή όλων των αναγκαίων στοιχείων 
και πληροφοριών, προκειμένου να τους επιτρέψει ν’ α¬ 
σκήσουν τις προβλεπόμενες από τη σχετική Γενική Άδεια 
τηλεπικοινωνιακές δραστηριότητες. 

Ε. Σε περίπτωση, που τηλεπικοινωνιακή επιχείρηση η ο¬ 
ποία ασκεί τηλεπικοινωνιακές δραστηριότητες, υπό κα¬ 
θεστώς Γενικής Άδειας, δεν πληροί όρο, που περιλαμβά¬ 
νεται στην υπόψη Γενική Άδεια, η ΕΕΤΤ μπορεί ή να την ε¬ 
νημερώσει ότι δε δικαιούται να κάνει χρήση της Γενικής 
Άδειας, ή/ και με αιτιολογημένη απόφασή της, να της επι¬ 
βάλλει τα προβλεπόμενα μέτρα για την συμμόρφωσή της, 
σύμφωνα με την κείμενη νομοθεσία. Πριν από την επιβο¬ 
λή των μέτρων, η ΕΕΤΤ παρέχει τη δυνατότητα στην εν- 
διαφερόμενη τηλεπικοινωνιακή επιχείρηση να επανορ¬ 
θώσει εντός μηνός από την απόφασή της, παρέχοντάς 
της ταυτόχρονα την ευκαιρία να εκθέσει τις απόψεις της 
όσον αφορά στην εφαρμογή του εν λόγω όρου της Γενι¬ 
κής Αδειας. Εάν η τηλεπικοινωνιακή επιχείρηση επανορ¬ 
θώσει, η ΕΕΤΤ εντός δύο μηνών από την αρχική παρέμβα¬ 
σή της, προβαίνει με αιτιολογημένη απόφασή της στην α¬ 
κύρωση ή τροποποίηση της αποφάσεώς της. Στην 
περίπτωση που η εν λόγω τηλεπικοινωνιακή επιχείρηση 
δεν επανορθώσει, η ΕΕΤΤ εντός δύο μηνών από την αρχι¬ 
κή παρέμβασή της, ορισπκοποιείτην αιτιολογημένη από¬ 
φασή της και την κοινοποιεί στην υπόψη επιχείρηση εντός 
εβδομάδος από την έκδοσή της. 

ΣΤ. Σε περίπτωση παροχής νέων τηλεπικοινωνιακών υ¬ 
πηρεσιών ή/ και εγκατάστασης ή /και λειτουργίας ή/ και 
εκμετάλλευσης τηλεπικοινωνιακών δικτύων, όταν η πα¬ 
ροχή των υπηρεσιών αυτών ή/ και των δικτύων δεν υπά¬ 
γεται σε καθεστώς ειδικής άδειας ή δεν καλύπτεται ακό¬ 
μη από γενική άδεια με απόφαση του Υπουργού Μεταφο¬ 
ρών & Επικοινωνιών κατόπιν εισηγήσεως της ΕΕΤΤ εντός 
έξι (6) εβδομάδων από την παραλαβή της σχετικής αίτη¬ 
σης, είτε τίθενται προσωρινοί όροι παροχής και επιτρέπε¬ 
ται στην επιχείρηση να αρχίσει να παρέχει την τηλεπικοι¬ 
νωνιακή υπηρεσία ή/ και το τηλεπ/κό δίκτυο, είτε απορρί¬ 
πτεται η αίτησή της και ενημερώνεται η ενδιαφερόμενη 
επιχείρηση για τους λόγους της απόρριψης. Εν συνεχεία, 
το συντομότερο δυνατό, με απόφαση του Υπουργού Με¬ 
ταφορών & Επικοινωνιών, κατόπιν εισηγήσεως της ΕΕΤΤ 
είτε καθορίζονται οι οριστικοί όροι, ή αιτιολογείται η εν¬ 
δεχόμενη άρνηση σε τέτοια συναίνεση. 

Ζ. Οι λεπτομέρειες της διαδικασίας έκδοσης των Γ ενι¬ 
κών Αδειών, της θέσπισης προσωρινών όρων Γενικών Α¬ 
δειών, τα απαιτούμενα στοιχεία και πληροφορίες, καθώς 
και τα τέλη που εισπράττονται σύμφωνα με την παράγρα¬ 
φο 8, του Άρθρου δεύτερου του παρόντος νόμου καθώς 
και κάθε άλλη λεπτομέρεια ρυθμίζονται με αποφάσεις 
του Υπουργού Μεταφορών και Επικοινωνιών, κατόπιν ει¬ 
σήγησης της ΕΕΤΤ." 

Άρθρο 6 

(Άρθρο 7 της Οδηγίας 97/13/ΕΚ) 

Ειδικές Άδειες 

1. Το στοιχείο Ε, της παραγράφου 1 του άρθρου τρίτου 

του Ν.2246/1994, όπως ισχύει, αντικαθίσταται ως ακο¬ 
λούθως : 

"Ε. Τα τηλεπικοινωνιακά δίκτυα μέσω των οποίων παρέ¬ 
χονται απελευθερωμένες τηλεπικοινωνιακές υπηρεσίες 
είναι: 

α. τηλεπικοινωνιακά δίκτυα που εγκαθίσταται από τους 
φορείς παροχής απελευθερωμένων τηλεπικοινωνιακών 
υπηρεσιών, 

β. τηλεπικοινωνιακά δίκτυα που παρέχονται από τρί¬ 
τους, 

γ. τηλεπικοινωνιακά δίκτυα κοινής χρήσης καθώς και 
τηλεπικοινωνιακά δίκτυα, που χρησιμοποιούν λοιπές ε¬ 
γκαταστάσεις ή/και κτίρια τρίτων." 

2. Στην παράγραφο 1 του άρθρου τρίτου του 
Ν.2246/1994, όπως ισχύει, προστίθενται στοιχεία ΣΤ και 
Ζ, ως ακολούθως: 

ΣΤ. Για την εγκατάσταση, ή/ και λειτουργία ή/ και εκμε¬ 
τάλλευση τηλεπικοινωνιακών δικτύων μέσω των οποίων 
παρέχονται: 

α) κινητές και προσωπικές υπηρεσίες, 

β) άλλες απελευθερωμένες υπηρεσίες, όταν η εγκατά¬ 
σταση του τηλεπικοινωνιακού δικτύου εκτείνεται πέραν 
μιας ιδιοκτησίας, χορηγείται ειδική άδεια η οποία διέπεται 
από τις διατάξεις της παραγράφου 4 του παρόντος άρ¬ 
θρου, όπως ισχύει. 

Ζ. Ειδική άδεια χορηγείται επίσης για την εγκατάσταση 
ή/και λειτουργία ή/και εκμετάλλευση ραδιοηλεκτρικών δι¬ 
κτύων, επίγειων και διαστημικών σταθμών υποδομής δο¬ 
ρυφορικών δικτύων, καθώς και τηλεπικοινωνιακών δικτύων 
που απαιτούν τη χορήγηση δικαιωμάτων διέλευσης. 

"Η ειδική άδεια των δικτύων αυτών δεν υποκαθιστά τις 
λοιπές αναγκαίες άδειες, όπως στην άδεια εγκατάστασης 
κεραίας σε κάθε σταθμό του δικτύου σε εφαρμογή του 
διατηρούμενου άρθρου 24α του Ν. 2975/92 για την οποία 
αποτελεί προϋπόθεση η αντίστοιχη Ειδική άδεια δικτύου" 

3. Το στοιχείο Δ, της παραγράφου 2, του άρθρου τρίτου 
του Ν.2246/94 όπως ισχύει, αντικαθίσταται ως εξής: 

"Δ. Χορηγείται ειδική άδεια σύμφωνα με τις διατάξεις 
της παρ. 4 του παρόντος άρθρου από τον Υπουργό Με¬ 
ταφορών και Επικοινωνιών, μετά από εισήγηση της Ε- 
ΕΤΤ., στις εξής περιπτώσεις παροχής απελευθερωμένων 
τηλεπικοινωνιακών υπηρεσιών: 

α. Όταν για την παροχή απελευθερωμένων τηλεπικοι¬ 
νωνιακών υπηρεσιών απαιτείται η χρήση ραδιοσυχνοτή¬ 
των ή αριθμών από το Εθνικό Σχέδιο Αριθμοδότησης. 

β. Όταν παραχωρούνται στον παρέχοντα την υπηρεσία 
ειδικά ή αποκλειστικά δικαιώματα." 

4. Το στοιχείο Α, της παραγράφου 4, του άρθρου τρίτου 
του Ν.2246/1994 όπως ισχύει αντικαθίσταται ως ακολού¬ 
θως : 

Α. Με την επιφύλαξη των στοιχείων Α και Ε της παρα¬ 
γράφου 7 του παρόντος άρθρου, όπως ισχύει, για την ε¬ 
γκατάσταση ή/ και λειτουργία ή/ και εκμετάλλευση των 
τηλεπικοινωνιακών δικτύων των στοιχείων Ε, ΣΤ και Ζ της 
παραγράφου 1 του παρόντος άρθρου, καθώς και στις πε¬ 
ριπτώσεις του στοιχείου Δ’ της παρ. 2 του παρόντος άρ¬ 
θρου όπως ισχύει, απαιτείται ειδική άδεια που χορηγείται 
με απόφαση του Υπουργού Μεταφορών και Επικοινω¬ 
νιών, με βάση τις προϋποθέσεις και τους όρους που ορί¬ 
ζονται με τις διατάξεις της παρούσης παραγράφου, μετά 
από εισήγηση της ΕΕΤΤ. Η ειδική άδεια είναι προσωπική 
και αμεταβίβαστη. 


Αρθρο 7 

(Αρθρα 9 και 10 της Οδηγίας 97/13/ΕΚ) 

Όροι και Διαδικασίες Χορηγήσεως Ειδικών Αδειών 

1.2. Το στοιχείο Β'της παραγράφου 4, του άρθρου τρί¬ 
του του Ν. 2246/94, όπως ισχύει, αντικαθίσταται ως ακο¬ 
λούθως: 

Β.α. Η απόφαση του Υπουργού Μεταφορών και Επικοι¬ 
νωνιών για τη χορήγηση ή άρνηση χορήγησης ειδικής ά¬ 
δειας ανακοινώνεται στον αιτούντα εντός έξι εβδομάδων 
από την παραλαβή της αίτησης. Η προθεσμία αυτή επιμη¬ 
κύνεται σε τέσσερις μήνες όταν απαιτείται χρήση φάσμα¬ 
τος ραδιοσυχνοτήτων, η πρόκειται να χορηγηθούν ειδικά 
δικαιώματα διέλευσης ή πρόσβασης. Σε περίπτωση που η 
χορήγηση ειδικής άδειας προϋποθέτει διαδικασία πρό¬ 
σκλησης υποβολής προσφορών, η ανωτέρω προθεσμία 
επιμηκύνεται στους οκτώ (8) συνολικά μήνες. 

Τα ανωτέρω ισχύουν με την επιφύλαξη των διατάξεων 
διεθνών συμφωνιών ή κανονισμών που προβλέπουν διε¬ 
θνή συντονισμό συχνοτήτων για γήινα ή δορυφορικά δί¬ 
κτυα. 

β. Με την επιφύλαξη των διατάξεων του εδαφίου γ) της 
παρούσας παραγράφου κάθε τηλεπικοινωνιακή επιχείρη¬ 
ση η οποία πληροί τους όρους χορήγησης ειδικών αδει¬ 
ών, σύμφωνα με το άρθρο 4 Γ του παρόντος διατάγματος 
δικαιούται ειδικής αδείας. Ο Υπουργός Μεταφορών και Ε¬ 
πικοινωνιών, κατόπιν εισηγήσεως της ΕΕΤΤ, δικαιούται να 
αρνηθεί την έκδοση ειδικής αδείας, στην περίπτωση που 
η ενδιαφερόμενη τηλεπικοινωνιακή επιχείρηση δεν παρέ¬ 
χει τις απαιτούμενες πληροφορίες στην ΕΕΤΤ από τις ο¬ 
ποίες αποδεικνύεται ότι πληροί τους όρους που προβλέ- 
πονται από τις διατάξεις της παρούσης παραγράφου. 

γ. Ο αριθμός των ειδικών αδειών μπορεί να περιορισθεί 
με αιτιολογημένη απόφαση του Υπουργού Μεταφορών 
και Επικοινωνιών, μετά από γνωμοδότηση της ΕΕΤΤ, που 
δημοσιεύεται στην Εφημερίδα της Κυβερνήσεως. Ο πε¬ 
ριορισμός του αριθμού των αδειών μπορεί να γίνει μόνο 
στο βαθμό που απαιτείται για τη διασφάλιση της αποδο¬ 
τικής χρήσης των ραδιοσυχνοτήτων, ή για όσο χρονικό 
διάστημα απαιτείται για να εξασφαλιστεί η παροχή επαρ¬ 
κών αριθμών. 

δ. Πριν από τη λήψη απόφασης περιορισμού των ειδι¬ 
κών αδειών παρέχεται η δυνατότητα στα ενδιαφερόμενο 
μέρη να εκφράσουν τις απόψεις τους. Στην εν λόγω από¬ 
φαση αναφέρεται η διαδικασία υποβολής αιτήσεων, και 
τα κριτήρια για τη χορήγηση των αδειών αυτών καθώς και 
ο χρόνος επανεξετάσεως του περιορισμού του αριθμού 
τους. 

ε. Γ ια τον περιορισμό του αριθμού των ειδικών αδειών 
λαμβάνονται υπόψη η μεγιστοποίηση του οφέλους των 
χρηστών και η διευκόλυνση της ανάπτυξης του ανταγωνι¬ 
σμού. Με την επιφύλαξη της ανάγκης να εξασφαλιστεί ο 
αποτελεσματικός ανταγωνισμός δεν επιτρέπεται ο περιο¬ 
ρισμός του συνδυασμού αδειών συστημάτων κινητής και 
προσωπικής επικοινωνίας ή ο περιορισμός της προσφο¬ 
ράς διαφορετικών τεχνολογιών που χρησιμοποιούν δια¬ 
κεκριμένες συχνότητες, για τις οποίες διατίθενται πολυ- 
πρότυπες συσκευές. 

στ. Όταν διαπιστωθεί ότι είναι δυνατό να αυξηθεί ο α¬ 
ριθμός των ειδικών αδειών, τροποποιείται αναλόγως η α¬ 
πόφαση περιορισμού του αριθμού των ειδικών αδειών 
του Υπουργού Μεταφορών και Επικοινωνιών και ορίζο- 

νται οι διαδικασίες και τα κριτήρια για τη χορήγηση των 
νέων ειδικών αδειών. 

2. Στο στοιχείο Γ της παραγράφου 4 του άρθρου τρίτου 
του ν. 2246/94, διαγράφονται τα εδάφια ε, στ, ζ, η και θ. 

3. Το εδάφιο ι του στοιχείου Γ της παραγράφου 4 του 
άρθρου τρίτου του Ν. 2246/94, όπως ισχύει, αντικαθίστα¬ 
ται ως ακολούθως: 

"ι. Η υποχρέωση διασφάλισης ισότιμης μεταχείρισης 
των χρηστών και αποκλεισμού του αθέμιτου ανταγωνι¬ 
σμού." 

4. Το εδάφιο κ του στοιχείου Γ της παραγράφου 4 του 
άρθρου τρίτου του Ν. 2246/94 αντικαθίσταται ως ακο¬ 
λούθως: 

"κ. Οι όροι που παρατίθενται στα στοιχεία Α, Β, Γ και Δ 
της παραγράφου 10 του παρόντος άρθρου." 

5. Το στοιχείο ΣΤ της παραγράφου 4 του άρθρου τρίτου 
του Ν.2246/94, όπως ισχύει, τροποποιείται ως ακολούθως: 

"ΣΤ. Οι ειδικές άδειες χορηγούνται μέσω ανοικτών, αμε¬ 
ρόληπτων και διαφανών διαδικασιών. Στην περίπτωση πε¬ 
ριορισμού του αριθμού των αδειών τα κριτήρια επιλογής 
πρέπει να είναι αντικειμενικά, αμερόληπτα, λεπτομερή, 
διαφανή και ανάλογα. Για τη χορήγηση ή ανανέωση των 
αδειών, λαμβάνονται υπόψη και τα κατωτέρω κριτήρια: 

α. Η γενικότερη κατάσταση της εθνικής οικονομίας. 

β. Οι ανάγκες της εσωτερικής αγοράς και η ενίσχυση 
του ανταγωνισμού. 

γ. Η συμβολή στην ανάπτυξη κα ολοκλήρωση της εθνι¬ 
κής τηλεπικοινωνιακής υποδομής. 

δ. Το ύψος, η προέλευση και ο τρόπος κάλυψης της α- 
παιτούμενης επένδυσης. 

ε. Η αξιοπιστία και η φερεγγυότητα της υποψήφιας για 
την άδεια τηλεπικοινωνιακής επιχείρησης, των μετόχων 
και των μελών της διοίκησής της, καθώς και η προηγού¬ 
μενη συμμετοχή και εμπειρία της σε παρόμοιες τηλεπι¬ 
κοινωνιακές δραστηριότητες." 

6. Στο τέλος της παραγράφου 4 του άρθρου τρίτου του 
Ν. 2246/94 προστίθενται τα στοιχεία ΙΓ, ΙΔ και ΙΕ ως ακο¬ 
λούθως : 

"ΙΓ.α. Αν τηλεπικοινωνιακή επιχείρηση που δεν τηρεί ό¬ 
ρο της ειδικής άδειός της, η ΕΕΤΤ μπορεί να της επιβάλ¬ 
λει τα προβλεπόμενα μέτρα για την συμμόρφωσή της, 
σύμφωνα με την κείμενη νομοθεσία, με σκοπό την αποκα¬ 
τάσταση της νομιμότητας. Πριν από την επιβολή των μέ¬ 
τρων, η ΕΕΤΤ δίνει τη δυνατότητα στην ενδιαφερόμενη 
τηλεπικοινωνιακή επιχείρηση να επανορθώσει εντός μη¬ 
νάς από την απόφασή της, παρέχοντάς της ταυτόχρονα 
την ευκαιρία να εκθέσει τις απόψεις της όσον αφορά στην 
εφαρμογή του εν λόγω όρου της αδείας. Σε περίπτωση ε¬ 
πανειλημμένων παραβάσεων από την τηλεπικοινωνιακή 
επιχείρηση, η ΕΕΤΤ μπορεί να παίρνει άμεσα τα προσή¬ 
κοντα μέτρα. 

β. Εάν η επιχείρηση συμμορφωθεί, τότε η ΕΕΤΤ, εντός 
δύο μηνών από την αρχική παρέμβασή της, ακυρώνει ή 
τροποποιεί τη σχετική απόφασή της εκθέτοντας τις από¬ 
ψεις της. Εάν η επιχείρηση δε συμμορφωθεί, τότε η ΕΕΤΤ, 
εντός δύο μηνών από την αρχική παρέμβασή της οριστι- 
κοποιεί την απόφασή της και την κοινοποιεί στη επιχείρη¬ 
ση εντός εβδομάδος από την έκδοσή της. 

γ. Σε περίπτωση παρεμβολής μεταξύ ενός αδειοδοτη- 
μένου τηλεπικοινωνιακού δικτύου που χρησιμοποιεί ρα¬ 
διοσυχνότητες και άλλων τεχνικών συστημάτων, ο Υ¬ 
πουργός Μεταφορών και Επικοινωνιών μπορεί να λάβει ά¬ 
μεσα διορθωτικά μέτρα, παρέχοντας τη δυνατότητα στην 


τηλεπικοινωνιακή επιχείρηση να εκφράσει την άποψή της 
και να προτείνει λύση για την ανεπιθύμητη παρεμβολή. 

δ. Σε περίπτωση σοβαρών παραβάσεων η ΕΕΤΤ μπορεί 
να εισηγηθεί στον Υπουργό Μεταφορών και Επικοινωνιών 
την αναστολή ισχύος της ειδικής άδειας, την ανάκληση ή 
την τροποποίησή της. 

ΙΔ. Ο Υπουργός Μεταφορών και Επικοινωνιών μπορεί, 
κατόπιν εισήγησης της ΕΕΤΤ, να τροποποιεί τους όρους, 
που συνοδεύουν τις ειδικές άδειες, σε αντικειμενικά δι¬ 
καιολογημένες περιπτώσεις και με αναλογικό τρόπο. Σε 
αυτή την περίπτωση κοινοποιεί δεόντως την πρόθεσή του 
και δίνει στα ενδιαφερόμενο μέρη την ευκαιρία να εκφρά- 
σουν τις απόψεις τους σχετικά με τις προτεινόμενες τρο¬ 
ποποιήσεις. 

Άρθρο 8 

(Άρθρα 6 και 11 της Οδηγίας 97/13/ΕΚ) 

Τέλη και Επιβαρύνσεις Διαδικασιών των Γενικών 
και Ειδικών Αδειών 

1. Το στοιχείο Α' της παραγράφου 8, του άρθρου δεύ¬ 
τερου του Ν.2246/1994 αντικαθίσταται ως ακολούθως : 

"Α. Με την επιφύλαξη των ισχυουσών διατάξεων για τη 
συνεισφορά στην παροχή της καθολικής υπηρεσίας, οι 
τηλεπικοινωνιακές επιχειρήσεις, που λειτουργούν υπό 
καθεστώς Γ ενικής ή Ειδικής Αδείας υποχρεούνται στην 
καταβολή τελών για την κάλυψη αποκλειστικά των διοικη¬ 
τικών δαπανών, που αφορούν στη χορήγηση, στη διαχεί¬ 
ριση, και την επίβλεψη των αδειών καθώς και την επιβολή 
του συστήματος αδειοδότησης τα τέλη των αδειών είναι 
λεπτομερή και δημοσιεύονται στην Εφημερίδα της Κυ- 
βερνήσεως. Τα τέλη των ειδικών αδειών είναι ανάλογα 
προς τις σχετικές εργασίες. 

2. Το στοιχείο Β' της παραγράφου 8, του άρθρου δεύ¬ 
τερου του Ν.2246/1994 αντικαθίσταται ως ακολούθως : 

Β. Για τον καθορισμό των τελών των Ειδικών Αδειών, 
στην περίπτωση που χρησιμοποιούνται πόροι εν ανεπάρ¬ 
κεια, μπορεί να επιβληθούν πρόσθετα τέλη που αντανα¬ 
κλούν την ανάγκη βέλτιστης χρήσης των πόρων αυτών. 
Τα πρόσθετα αυτά τέλη δεν πρέπει να εισάγουν διακρί¬ 
σεις, ενώ πρέπει να λαμβάνεται ιδίως υπόψη η ανάγκη 
παροχής κινήτρων για την ανάπτυξη καινοτόμων υπηρε¬ 
σιών και την ενίσχυση του ανταγωνισμού". 

Άρθρο 9 

(Άρθρα 13 της Οδηγίας 97/13/ΕΚ) 

1. Στο άρθρο τρίτο του Ν.2246/94 προστίθεται παρά¬ 
γραφος 11, ως εξής: 

"11. Μονοαπευθυνπκή διαδικασία 

Η ΕΕΤΤ μεριμνά για την εφαρμογή και χρήση στην Ελλά¬ 
δα της μονοαπευθυντικής διαδικασίας κατά τη χορήγηση 
ειδικών αδειών καθώς και της διαδικασίας της γνωστοποί¬ 
ησης κατά τη χορήγηση γενικών αδειών, σύμφωνα με τις 
σχετικές διατάξεις της Οδηγίας 97/13/ΕΚ του Ευρωπαϊκού 
Συμβουλίου και του Κοινοβουλίου. Οι όροι εφαρμογής της 
μονοαπευθυντικής διαδικασίας είναι αυτοί που προβλέπο- 
νται στο άρθρο 13, παρ. 2, της Οδηγίας 97/13/ΕΚ ί.11/15 
του Ευρωπαϊκού Συμβουλίου και του Κοινοβουλίου." 

Άρθρο 10 

(Άρθρο 20 της Οδηγίας 97/13/ΕΚ) 

1. Στην παράγραφο 7 του άρθρου δεύτερου του 
Ν.2246/94 προστίθεται στοιχείο Ε1, ως εξής: 

Ε1. (α) Η ΕΕΤ δεν αποκαλύπτει οποιαδήποτε πληροφο¬ 
ρία καλυπτόμενη από το επαγγελματικό απόρρητο, και ι¬ 
διαίτερα τις πληροφορίες σχετικά με τις επιχειρήσεις, τις 
επιχειρηματικές τους σχέσεις ή τα στοιχεία κόστους 
τους. 

(β) Η ανωτέρω υποχρέωση της ΕΕΤΤ, δεν θίγει το δικαί¬ 
ωμά της να προβαίνει σε αποκάλυψη πληροφοριών, που 
είναι αναγκαίες για την εκπλήρωση των καθηκόντων της. 
Στην περίπτωση αυτή η αποκάλυψη πρέπει να είναι ανα¬ 
λογική και να συνεκτιμά τα νόμιμα συμφέροντα των επι¬ 
χειρήσεων για την προστασία του επιχειρηματικού απορ¬ 
ρήτου τους. Επίσης η ΕΕΤ δύναται να δημοσιεύει πληρο¬ 
φορίες σχετικά με τους όρους χορήγησης αδειών, οι 
οποίες δεν έχουν εμπιστευπκό χαρακτήρα. 

Άρθρο 11 

Μεταβατικές διατάξεις 

1. Από την έναρξη ισχύος του παρόντος, όλες οι Δηλώ¬ 
σεις που έχουν γίνει αποδεκτές από την ΕΕΤΤ, εντάσσο¬ 
νται στο καθεστώς των Γενικών Αδειών. Οι αποφάσεις α¬ 
ποδοχής των Δηλώσεων αυτών παραμένουν σε ισχύ μέ¬ 
χρι του καθορισμού των όρων της αντίστοιχης κατά 
περίπτωση Γ ενικής Άδειας. 

2. Από την έναρξη ισχύος του παρόντος, κάθε άλλη γε¬ 
νική ή ειδική διάταξη, μέσω της οποίας ρυθμίζονται θέμα¬ 
τα σχετικά με την υποχρέωση υποβολής "Δήλωσης" ή την 
"αποδοχή της Δήλωσης" προς παροχή απελευθερωμέ¬ 
νων τηλεπικοινωνιακών υπηρεσιών ανηκαθίστανται από 
τις διατάξεις περί Γενικών Αδειών. 

3. Από την έναρξη ισχύος του παρόντος, κάθε άλλη γε¬ 
νική ή ειδική διάταξη, μέσω της οποίας ρυθμίζονται θέμα¬ 
τα σχετικά με την χορήγηση άδειας προς παροχή απε¬ 
λευθερωμένων τηλεπικοινωνιακών υπηρεσιών ή την ε¬ 
γκατάσταση , ή /και λειτουργία ή/ και εκμετάλλευση 
τηλεπικοινωνιακών δικτύων αντικαθίσταται από τις διατά¬ 
ξεις περί Ειδικών Αδειών, σύμφωνα με το άρθρο 6 του πα¬ 
ρόντος. Στις διατάξεις αυτές δεν εμπίπτουν οι ειδικές ά¬ 


δειες του στοιχείου Θα της παραγράφου 4, του άρθρου 
τρίτου του ν. 2246/94, όπως ισχύει, το οποίο διατηρείται 
σε ισχύ. 

Άρθρο 12 
Ισχύς 

Η ισχύς του παρόντος Προεδρικού Διατάγματος αρχί¬ 
ζει από τη δημοσίευσή του στην Εφημερίδα της Κυβερνή- 
σεως. 

Στον Υφυπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος 

Αθήνα 27 Ιουλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚΟΛΑΟΣ ΣΑΛΑΓΙΑΝΝΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο με 146/99 Π.Δ. «Τροποποίηση περιφερειών δικαιο¬ 
δοσίας των Λιμενικών Αρχών Ελευσίνας και Κορίνθου κα¬ 
θώς και τροποποίηση των ορίων τοπικής αρμοδιότητας 
του Λιμενικού Σταθμού ΠΟΡΤΟ ΓΕΡΜΕΝΟ» που δημοσι- 
εύθηκε στο ΦΕΚ 146/14.7.99 τ.Α' επέρχονται οι ακόλου¬ 
θες διορθώσεις σφαλμάτων: 

α. Στην παράγραφο 4 του προοιμίου μετά τις λέξεις «Κυ¬ 
βέρνηση και Κυβερνητικά όργανα» κλείνουν εισαγωγικά 
και απαλείφονται τα εισαγωγικά από το τέλος της παρα¬ 
γράφου αυτής. 

β. Επίσης στο δεύτερο εδάφιο της παραγράφου 3 του 
άρθρου Μόνου και στον δεύτερο στοίχο αυτού η λέξη «Λι- 
βαδόστροτου» να διορθωθεί στο σωστό «Λιβαδόστρου». 

(ΑπότοΥΕΝ) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΙρ: νννννν.βί.ςΓ 

Θ-ΓΤΙ3ίΙ: ΠΥ35 @ βί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


ΚΟΜΟΤΗΝΗ 


(031) 423 956 


4135 228 


(061) 6381 100 
(0651) 87215 


(0531)22 858 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


(081) 396 223 


ΤΙΜΗ ΦΥΛΛΩΝ ' Με ΧΡ ι 8 σελίδε( ί 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . , „ _. „„ 


Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 >· 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 >· 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 >· 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >· 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 ·> 

Προκηρύξεων Α.Σ.Ε.Π. 

10.000 »> 

500 » 

Ανωνύμων Εταιρειών & Ε.Π.Ε. 

250.000 - 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 *> 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάπα δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

